**УЛСЫН ИХ ХУРЛЫН 2015 ОНЫ НАМРЫН ЭЭЛЖИТ ЧУУЛГАНЫ**

**НИЙГМИЙН БОДЛОГО, БОЛОВСРОЛ,СОЁЛ, ШИНЖЛЭХ УХААНЫ**

**БАЙНГЫН ХОРООНЫ 11 ДҮГЭЭР САРЫН 03-НЫ ӨДРИЙН**

**ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| ***№*** | ***Баримтын агуулга*** | ***Хуудасны тоо*** |
| 1 | Хуралдааны гар тэмдэглэл | 2-10 |
| 2 | Хуралдааны дэлгэрэнгүй тэмдэглэл | 11-31 |
| 1  2  3 | ***Дууны бичлэг:***  Монгол Улсын 2016 оны төсвийн тухай, Хүний хөгжил сангийн 2016 оны төсвийн тухай, Нийгмийн даатгалын сангийн 2016 оны төсвийн тухай хуулиудын төсөл /Засгийн газар 2015.10.01-ний өдөр өргөн мэдүүлсэн, хоёр дахь хэлэлцүүлэг, санал, дүгнэлтээ Төсвийн байнгын хороонд хүргүүлнэ/  Дээд боловсролын санхүүжилт, суралцагчдын нийгмийн баталгааны тухай хуулийн зарим хэсгийг хүчингүй болсонд тооцох тухай, Хөдөлмөр эрхлэлтийг дэмжих тухай хуульд нэмэлт, оруулах тухай, Эрүүл мэндийн даатгалын тухай хуульд өөрчлөлт оруулах тухай, Эрүүл мэндийн даатгалын тухай хуулийг дагаж мөрдөх журмын тухай хуульд өөрчлөлт оруулах тухай хуулийн төсөл /анхны хэлэлцүүлэг, санал, дүгнэлтээ Төсвийн байнгын хороонд хүргүүлнэ/  Ажлын хэсэг байгуулах тухай | 11-28  28-31  31 |

***Монгол Улсын Их Хурлын 2015 оны намрын ээлжит чуулганы***

***Нийгмийн бодлого, боловсрол, соёл, шинжлэх ухааны байнгын***

***хорооны 11 дүгээр сарын 03-ны өдөр /Мягмар гараг/-ийн***

***хуралдааны гар тэмдэглэл***

Нийгмийн бодлого, боловсрол, соёл, шинжлэх ухааны байнгын хорооны дарга Д.Батцогт ирц, хэлэлцэх асуудлын дарааллыг танилцуулж, хуралдааныг даргалав.

Хуралдаанд ирвэл зохих 19 гишүүнээс 12 гишүүн ирж, 63.1 хувийн ирцтэйгээр хуралдаан 14 цаг 50 минутад Төрийн ордны “А” танхимд эхлэв.

*Чөлөөтэй:С.Дэмбэрэл.*

*Тасалсан: З.Баянсэлэнгэ, Я.Санжмятав, Д.Сарангэрэл, Я.Содбаатар, Д.Сумъяабазар, Л.Энх-Амгалан.*

***Нэг. Монгол Улсын 2016 оны төсвийн тухай, Хүний хөгжил сангийн 2016 оны төсвийн тухай, Нийгмийн даатгалын сангийн 2016 оны төсвийн тухай хуулиудын төсөл /****Засгийн газар 2015.10.01-ний өдөр өргөн мэдүүлсэн, хоёр дахь хэлэлцүүлэг, санал, дүгнэлтээ Төсвийн байнгын хороонд хүргүүлнэ/*

Хэлэлцэж буй асуудалтай холбогдуулан Сангийн сайд Б.Болор, Боловсрол, соёл, шинжлэх ухааны сайд Л.Гантөмөр, Хүн ам, нийгмийн хамгааллын сайд сайд С.Эрдэнэ, Эрүүл мэнд, спортын сайд Г.Шийлэгдамба, Эрүүл мэнд, спортын яамны Хөрөнгө оруулалтын газрын дарга Т.Баярсайхан, Сангийн яамны Төсвийн бодлого, төлөвлөлтийн газрын дарга Ж.Ганбат, мөн яамны Хууль, худалдан авах ажиллагааны бодлогын газрын дарга Э.Хангай, Төсвийн хөрөнгө оруулалтын газрын дарга А.Мөнхбаясгалан, Санхүүгийн бодлогын газрын дарга Б.Нямаа, Төсвийн бодлого, төлөвлөлтийн газрын Төсвийн орлогын хэлтсийн дарга Э.Алтанзул, Төсвийн зарлагын хэлтсийн дарга О.Хуягцогт, Эрүүл мэнд, спортын яамны Санхүү, эдийн засгийн хэлтсийн дарга Т.Баярсайхан, хэлтсийн мэргэжилтэн Д.Нарантуяа, мөн яамны Санхүүгийн бодлого, төлөвлөлтийн газрын мэргэжилтэн Ж.Гэрэлмаа, Хүн амын хөгжил, нийгмийн хамгааллын яамны Нийгмийн хамгааллын бодлогын хэрэгжилтийг зохицуулах газрын дарга Л.Мөнхзул, Нийгмийн халамж, үйлчилгээний ерөнхий газрын Халамжийн сан хариуцсан ахлах мэргэжилтэн Л.Гандолгор, Боловсрол, соёл, шинжлэх ухааны яамны Санхүү, эдийн засгийн газрын мэргэжилтэн Ж.Ганбаатар, Хөдөлмөрийн яамны Санхүү эдийн засгийн газрын дарга Б.Пүрэвсүрэн, Хөрөнгө оруулалтын хэлтсийн мэргэжилтэн Г.Мижиддорж нар оролцов.

Хуралдаанд Нийгмийн бодлого, боловсрол, соёл, шинжлэх ухааны байнгын хорооны ажлын албаны ахлах зөвлөх Л.Лхагвасүрэн, зөвлөх О.Баяраа нар байлцав.

Хуулийн төсөлтэй холбогдуулан Улсын Их Хурлын гишүүн Д.Арвин, Ё.Отгонбаяр нарын тавьсан асуултад Боловсрол, соёл, шинжлэх ухааны сайд Л.Гантөмөр, Сангийн яамны Төсвийн хөрөнгө оруулалтын газрын дарга А.Мөнхбаясгалан, мөн яамны Төсвийн зарлагын хэлтсийн дарга О.Хуягцогт нар хариулж, тайлбар хийв.

*Улсын Их Хурлын гишүүдээс гаргасан зарчмын зөрүүтэй саналын томьёоллоор санал хураалт явуулав.*

**Д.Батцогт:** - Улсын Их Хурлын гишүүн С.Одонтуяа, Д.Батцогт, А.Бакей нарын гаргасан, Улсын нэгдүгээр төв эмнэлгийн санаачилсан “Нэг эмнэлэг, хоёр жигүүр” төслийг 2016 онд хэрэгжүүлэхэд эрүүл мэндийн даатгалын сангаас санхүүжих тусламж үйлчилгээний зардал болох 4.8 тэрбум буюу /дөрвөн тэрбум найман зуун есөн сая дөрвөн зуун хорин дөрвөн мянга найман зуун төгрөг/-ийн эх үүсвэрийг нэмж тусгахгэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 0

Бүгд: 12

100 хувийн саналаар дэмжигдлээ.

Дээрх саналтай холбогдуулан Улсын Их Хурлын гишүүн Д.Арвины тавьсан асуултад Хөдөлмөр, нийгмийн хамгааллын сайд С.Эрдэнэ, Эрүүл мэнд, спортын сайд Г.Шийлэгдамба, Эрүүл мэнд, спортын яамны Хөрөнгө оруулалтын газрын дарга Т.Баярсайхан нар хариулж, тайлбар хийв.

2. Улсын Их Хурлын гишүүн Д.Батцогт, Б.Бат-Эрдэнэ, Ц.Даваасүрэн, С.Одонтуяа, Д.Сарангэрэл, А.Тлейхан, Д.Тэрбишдагва нарын гаргасан, Хавдар судлалын үндэсний төвийн өргөтгөлийн барилгын үлдэгдэл санхүүжилт болох 1.5 тэрбум, эмнэлгийн тоног төхөөрөмжид 2.4 тэрбум, эмнэлгийн жижиг хэрэгсэл тавилга эд хогшил, цахилгаан бараанд шаардлагатай 539.2 сая, нийт 4.5 тэрбум төгрөгийг нэмж суулгах /4 тэрбум 555 сая 930 мянга 800 төгрөг/ гэсэн саналыг дэмжье гэсэн санал хураалт явуулъя.

Зөвшөөрсөн : 12

Татгалзсан: 0

Бүгд: 12

100 хувийн саналаар дэмжигдлээ.

3.Улсын Их Хурлын гишүүн Д.Арвин, Л.Эрдэнэчимэг, С.Одонтуяа, Р.Бурмаа, М.Батчимэг нарын гаргасан, Хавдар судлалын үндэсний төвийн MRI аппарат худалдаж авах 1.2 сая долларыг нэмж тусгах гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 0

Бүгд: 12

100 хувийн саналаар дэмжигдлээ.

Дээрх саналтай холбогдуулан Улсын Их Хурлын гишүүн Д.Арвины тавьсан асуултад Эрүүл мэнд, спортын сайд Г.Шийлэгдамба хариулж, тайлбар хийв.

4.Улсын Их Хурлын гишүүн Д.Арвин, Л.Эрдэнэчимэг, С.Одонтуяа, Р.Бурмаа, М.Батчимэг нарын гаргасан, Хавдар судлалын үндэсний төвд MRI аппарат худалдаж авахад шаардагдах 1.2 сая ам долларыг нэмж тусгах гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 0

Бүгд: 12

100 хувийн саналаар дэмжигдлээ.

5.Ерөнхийлөгчийн Тамгын газрын гаргасан, Монгол төрийн үндэсний их найрлыг сэргээн бий болгоход шаардагдах 840 сая 940 мянган төгрөгийг нэмж тусгах гэсэн саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 4

Бүгд: 12

66.7 хувийн саналаар дэмжигдлээ.

6. Улсын Их Хурлын гишүүн С.Эрдэнийн гаргасан, Хөгжлийн бэрхшээлтэй хүүхдийн эрүүл мэнд, боловсрол, нийгмийн хамгааллын салбар комиссын цалин цагийн хөлс, зардлаас хасагдсан 450 сая 600 мянган төгрөгийг хүн амын хөгжил нийгмийн хамгааллын сайдын багцад нэмж тусгах гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 0

Бүгд: 12

100 хувийн саналаар дэмжигдлээ.

Дээрх саналтай холбогдуулан Улсын Их Хурлын гишүүн С.Эрдэнэ тайлбар хийв.

7. Улсын Их Хурлын гишүүн Д.Арвин, Я.Содбаатар, Д.Хаянхярваа нарын гаргасан, Боловсрол соёл шинжлэх ухааны сайдын багц дахь Ерөнхий боловсролын тусгай зориулалтын шилжүүлгийн “Тусгай хэрэгцээт боловсрол хөтөлбөр”-ийн зардлыг нэг тэрбум 631 сая төгрөгөөр нэмэгдүүлэх гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 0

Бүгд: 12

100 хувийн саналаар дэмжигдлээ.

8. Улсын Их Хурлын гишүүн Д.Арвин, Я.Содбаатар, Д.Хаянхярваа нарын гаргасан, Боловсрол, соёл, шинжлэх ухааны сайдын багц дахь ерөнхий боловсролын тусгай зориулалтын шилжүүлгийн “Тусгай хэрэгцээт боловсрол хөтөлбөр”-ийн үдийн хоолны зардлыг 2 тэрбум 209 сая төгрөгөөр нэмэгдүүлэх гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 0

Бүгд: 12

100 хувийн саналаар дэмжигдлээ.

9.Улсын Их Хурлын гишүүн А.Бакей, А.Тлейхан нарын гаргасан, Сургуулийн дотуур байрны барилга 100 ортой /Баян-Өлгий Сагсай сум/ төсөвт өртөг нь 980 сая төгрөг, хөрөнгө оруулалтын арга хэмжээг төсөвт тусгах гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 0

Бүгд: 12

100 хувийн саналаар дэмжигдлээ.

Дээрх саналтай холбогдуулан Улсын Их Хурлын гишүүн А.Бакей, А.Тлейхан нар тайлбар хэлэв.

10.Улсын Их Хурлын гишүүн Ё.Отгонбаярын гаргасан, Цэцэрлэгийн барилга, 150 ор /Булган аймгийн Булган сум, нэгдүгээр цэцэрлэг 2012-2016 он/ төсөвт өртөг нь 1 тэрбум 340 сая төгрөг, 2016 онд 300 сая төгрөг гэж нэмж тусгах гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 0

Бүгд: 12

100 хувийн саналаар дэмжигдлээ.

11. Улсын Их Хурлын гишүүн Ё.Отгонбаярын гаргасан, Сургуулийн барилга 640 суудал, Булган аймгийн Булган сум 2012-2016 төсөвт өртөг 2 тэрбум 663.7 сая төгрөгийг 1 тэрбум төгрөгөөр нэмэгдүүлж 2016 онд санхүүжих дүнг хэвээр үлдээх гэсэн саналыг дэмжье гэсэн санал хураалт явуулъя.

Зөвшөөрсөн: 11

Татгалзсан: 1

Бүгд: 12

91.7 хувийн саналаар дэмжигдлээ.

Дээрх саналтай холбогдуулан Улсын Их Хурлын гишүүн Ё.Отгонбаяр тайлбар хэлэв.

12. Бельгийн вант улсын хөнгөлөлттэй зээлийн хөрөнгөөр санхүүжүүлж байгаа баруун бүсийн эмчилгээ, оношилгооны төвийг сайжруулах төсөл Ховд, Жаргалант сум 2016 онд санхүүжих дүн 1 тэрбум гэснийг 1.5 тэрбум болгон нэмэгдүүлэх гэсэн саналыг дэмжье гэсэн санал хураалт явуулъя.

Зөвшөөрсөн: 11

Татгалзсан: 1

Бүгд: 12

91.7 хувийн саналаар дэмжигдлээ.

13. Улсын Их Хурлын гишүүн Л.Эрдэнэчимэгийн гаргасан, Эрүүл мэндийн салбарт 2016 онд хэрэгжүүлэх их засварын төсөл арга хэмжээнд 12 төсөлд 5 тэрбум 995 сая төгрөг тусгах гэсэн саналыг дэмжье гэсэн санал хураалт явуулъя.

Зөвшөөрсөн: 11

Татгалзсан: 1

Бүгд: 12

91.7 хувийн саналаар дэмжигдлээ.

14. Улсын Их Хурлын гишүүн Д.Арвины гаргасан, Боловсрол, соёл, шинжлэх ухааны сайдын багцад концессын гэрээгээр хэрэгжиж буй төсөл арга хэмжээний зардлыг 2016 онд эргэн төлөгдөх дүн 18 тэрбум төгрөгийг 2016 оны төсөвт нэмж тусгах гэсэн саналыг дэмжье гэсэн санал хураалт явуулъя.

Зөвшөөрсөн: 10

Татгалзсан: 2

Бүгд: 12

83.3 хувийн саналаар дэмжигдлээ.

15. Улсын Их Хурлын гишүүн Д.Арвины гаргасан, Хөдөлмөрийн сайдын багцад Мэргэжлийн сургалт үйлдвэрлэлийн төвийн хичээлийн байрны шугам сүлжээний ажил Дорнод, Хэрлэн суманд 953.4 сая төгрөг гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 11

Татгалзсан: 1

Бүгд: 12

91.7 хувийн саналаар дэмжигдлээ.

Дээрх саналтай холбогдуулан Улсын Их Хурлын гишүүн Д.Арвин тайлбар хэлэв.

16. Улсын Их Хурлын гишүүн Д.Арвины гаргасан, 2016 оны хөрөнгө оруулалтын төсөл арга хэмжээ барилга байгууламжийн жагсаалтын Хөдөлмөрийн сайдын багцын 13.1.1.4 хөдөө аж ахуйн Мэргэжлийн сургалт үйлдвэрлэлийн төвийн хичээлийн байр Орхон Баян-Өндөр сум арга хэмжээний 2016 оны санхүүжих дүнг 50 сая төгрөг болгож бууруулж, Хөдөлмөрийн сайдын багцад салбарын их засварын арга хэмжээнд 1 тэрбум 150 сая төгрөг нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 0

Бүгд: 12

100 хувийн саналаар дэмжигдлээ.

Дээрх саналтай холбогдуулан Хөдөлмөрийн сайд Г.Баярсайхан тайлбар хэлэв.

17. Улсын Их Хурлын гишүүн Д.Арвины гаргасан, Хөдөлмөрийн сайдын багцын 13.1.1.3-т тусгагдсан Мэргэжлийн сургалт үйлдвэрлэлийн төвийн дотуур байр /Орхон Баян-Өндөр сум арга хэмжээний төсөвт өртгийг гурван тэр бум 474 сая болгож өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 0

Бүгд: 12

100 хувийн саналаар дэмжигдлээ.

18. Улсын Их Хурлын гишүүн С.Одонтуяа, Д.Арвин нарын гаргасан, Улаанбаатар хот Чингэлтэй дүүрэг 8 дугаар хороо 2016 онд баригдаж дуусах хүүхдийн цэцэрлэгт 350 сая төгрөг нэмж тусгах гэсэн саналыг дэмжье гэсэн санал хураалт явуулъя.

Зөвшөөрсөн : 10

Татгалзсан: 2

Бүгд: 12

83.9 хувийн саналаар дэмжигдлээ.

19. Улсын Их Хурлын гишүүн С.Эрдэнэ, С.Одонтуяа нарын гаргасан, 14.1.1.7 БНХАУ-ын буцалтгүй тусламжийн хөрөнгөөр баригдах хөгжлийн бэрхшээлтэй хүүхдийн хөгжлийн төвийн барилгын Монголын талын хариуцах гадна шугам сүлжээний зардал, зураг төсөл, Улаанбаатар, Баянгол дүүрэг гэсэн төсөл, арга хэмжээний төсөвт өртөг 2 тэрбум гэснийг 3 тэрбум 250 гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн 10

Татгалзсан 1

Бүгд 11

90.9 хувийн саналаар дэмжигдлээ.

Дээрх саналтай холбогдуулан Улсын Их Хурлын гишүүн С.Эрдэнэ тайлбар хэлэв.

20. Улсын Их Хурлын гишүүн С.Эрдэнэ, С.Одонтуяа нарын гаргасан, Хараагүй иргэдийн гэрийн айлын орон сууцны барилга /Улаанбаатар/ гэсэн төсөл арга хэмжээний барилга дуусах хугацаа 2016 оны гэснийг 2017 төсөвт өртөг 4 тэрбум гэснийг 4 тэрбум 850 сая гэж тус тус өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 7

Татгалзсан: 4

Бүгд: 11

63.6 хувийн саналаар дэмжигдлээ.

22.Улсын Их Хурлын гишүүн С.Эрдэнэ, С.Одонтуяа нарын гаргасан 14.1.1.8 цахим мэдээллийн төв тоног төхөөрөмжийн хамт /Нийгмийн даатгалын эх үүсвэрээр баригдах цахим архивтай хамтатган цогцоор шийдвэрлэх гэснийг 3 тэрбум 499.9 сая төгрөг, 2016 онд санхүүжигдэх 1 тэрбум 650 сая төгрөг гэснийг 365 сая гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 0

Бүгд: 12

100 хувийн саналаар дэмжигдлээ.

Дээрх саналтай холбогдуулан Улсын Их Хурлын гишүүн А.Бакей, А.Тлейхан нар тайлбар хэлэв.

22.Улсын Их Хурлын гишүүн С.Эрдэнэ, С.Одонтуяа нарын гаргасан, Ахмадын асрамж, хөгжлийн үндэсний төвийн ашиглалтад орох нөхөн сэргээх сувилал болон өргөтгөлийн тоног төхөөрөмж 289 гэсэн төсөл арга хэмжээг шинээр эхлэх гэсэн саналыг дэмжье гэсэн санал хураалт явуулъя.

Зөвшөөрсөн: 6

Татгалзсан: 6

Бүгд: 12

50 хувийн саналаар дэмжигдсэнгүй.

Улсын Их Хурлын гишүүн С.Эрдэнэ дээрх саналаар дахин санал хураалгах горимын санал гаргав.

23. Улсын Их Хурлын гишүүн С.Эрдэнийн гаргасан горимын саналыг дэмжье гэсэн санал хураалт явуулъя.

Зөвшөөрсөн: 9

Татгалзсан: 3

Бүгд: 12

75.0 хувийн саналаар дэмжигдлээ.

24.Горимын санал дэмжигдсэн тул дээрх саналаар дахин санал хураалт явуулъя.

Зөвшөөрсөн: 9

Татгалзсан: 3

Бүгд: 12

75.0 хувийн саналаар дэмжигдлээ.

25. Улсын Их Хурлын гишүүн С.Одонтуяа, Д.Арвин нарын гаргасан, 17.1.13 Улаанбаатар хотын гэр хорооллын өсөн нэмэгдэж байгаа хэрэглээг хангах хэрэглэгчдийн цахилгаан хангамжийг сайжруулах /Улаанбаатар/ гэсэн төсөл арга хэмжээний 2016 оны санхүүжих 247.9 сая гэсэн дүн дээр 90 сая төгрөгийг нэмж 337.9 сая болгох /Чингэлтэй дүүрэг 19 дүгээр хороо Майхан толгойд 10/04 квт-ын шугам трансформатор тавих/ гэсэн санал хураалт явуулъя.

Зөвшөөрсөн: 7

Татгалзсан: 5

Бүгд: 12

58.3 хувийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн Л.Эрдэнэчимэг Төсвийн байнгын хороонд танилцуулахаар тогтов.

*Уг асуудлыг 16 цаг 10 минутад хэлэлцэж дуусав.*

***Хоёр.*** ***Дээд боловсролын санхүүжилт, суралцагчдын нийгмийн баталгааны тухай хуулийн зарим хэсгийг хүчингүй болсонд тооцох тухай, Хөдөлмөр эрхлэлтийг дэмжих тухай хуульд нэмэлт, оруулах тухай, Эрүүл мэндийн даатгалын тухай хуульд өөрчлөлт оруулах тухай, Эрүүл мэндийн даатгалын тухай хуулийг дагаж мөрдөх журмын тухай хуульд өөрчлөлт оруулах тухай хуулийн төсөл /****анхны хэлэлцүүлэг, санал, дүгнэлтээ Төсвийн байнгын хороонд хүргүүлнэ/*

Хэлэлцэж буй асуудалтай холбогдуулан Сангийн сайд Б.Болор, Эрүүл мэнд, спортын сайд Г.Шийлэгдамба, Эрүүл мэнд, спортын яамны Хөрөнгө оруулалтын газрын дарга Т.Баярсайхан, Сангийн яамны Төсвийн бодлого, төлөвлөлтийн газрын дарга Ж.Ганбат, мөн яамны Хууль, худалдан авах ажиллагааны бодлогын газрын дарга Э.Хангай, Төсвийн хөрөнгө оруулалтын газрын дарга А.Мөнхбаясгалан, Санхүүгийн бодлогын газрын дарга Б.Нямаа, Төсвийн бодлого, төлөвлөлтийн газрын Төсвийн орлогын хэлтсийн дарга Э.Алтанзул, Төсвийн зарлагын хэлтсийн дарга О.Хуягцогт, Эрүүл мэнд, спортын яамны Санхүү, эдийн засгийн хэлтсийн дарга Т.Баярсайхан, мөн хэлтсийн мэргэжилтэн Д.Нарантуяа, Санхүүгийн бодлого, төлөвлөлтийн газрын мэргэжилтэн Ж.Гэрэлмаа, Хүн амын хөгжил, нийгмийн хамгааллын яамны Нийгмийн хамгааллын бодлогын хэрэгжилтийг зохицуулах газрын дарга Л.Мөнхзул, Нийгмийн халамж, үйлчилгээний ерөнхий газрын Халамжийн сан хариуцсан ахлах мэргэжилтэн Л.Гандолгор, Боловсрол, соёл, шинжлэх ухааны яамны Санхүү, эдийн засгийн газрын мэргэжилтэн Ж.Ганбаатар, Хөдөлмөрийн яамны Санхүү, эдийн засгийн газрын дарга Б.Пүрэвсүрэн, Хөрөнгө оруулалтын хэлтсийн мэргэжилтэн Г.Мижиддорж нар оролцов.

Хуралдаанд Нийгмийн бодлого, боловсрол, соёл, шинжлэх ухааны байнгын хорооны ажлын албаны ахлах зөвлөх Л.Лхагвасүрэн, зөвлөх О.Баяраа нар байлцав.

Хуулийн төсөлтэй холбогдуулан Улсын Их Хурлын гишүүн С.Эрдэнийн тавьсан асуултад Сангийн яамны Төсвийн зарлагын хэлтсийн дарга О.Хуягцогт хариулж, тайлбар хийв.

*Улсын Их Хурлын гишүүний гаргасан зарчмын зөрүүтэй саналын томьёоллоор санал хураалт явуулав.*

**Д.Батцогт:** -1.Улсын Их Хурлын гишүүн С.Одонтуяагийн гаргасан, Эрүүл мэндийн даатгалын тухай хуульд өөрчлөлт оруулах тухай хуулийн төслийг хууль санаачлагчид нь буцаах гэсэн саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 3

Бүгд: 11

72.7 хувийн саналаар дэмжигдлээ.

2.Улсын Их Хурлын гишүүн С.Одонтуяагийн гаргасан, Эрүүл мэндийн даатгалын тухай хуульд өөрчлөлт оруулах тухай хуулийн төслийг хууль санаачлагчид нь буцааж байгаатай холбогдуулан Дээд боловсролын санхүүжилт, суралцагчдын нийгмийн баталгааны тухай хуулийн 10 дугаар зүйлийн 10.3 дахь хэсгийг хүчингүй болсонд тооцох гэсэн саналыг дэмжье гэсэн санал хураалт явуулъя.

Зөвшөөрсөн: 6

Татгалзсан: 5

Бүгд: 11

54.5 хувийн саналаар дэмжигдлээ.

Дээрх саналтай холбогдуулан Улсын Их Хурлын гишүүн С.Одонтуяа, Хүн амын хөгжил, нийгмийн хамгааллын яамны Нийгмийн хамгааллын бодлогын хэрэгжилтийг зохицуулах газрын дарга Л.Мөнхзул нар тайлбар хийв.

Байнгын хорооноос гарах санал, дүгнэлтийг Улсын Их Хурлын гишүүн Л.Эрдэнэчимэг Төсвийн байнгын хорооны хуралдаанд танилцуулахаар тогтов.

***Дөрөв.Ажлын хэсэг байгуулах тухай***

Хуралдаанд Байгаль орчин, хүнс, хөдөө аж ахуйн байнгын хорооны ажлын албаны ахлах зөвлөх Д.Энхбат, зөвлөх Б.Баярмаа нарын бүрэлдэхүүнтэй ажлын хэсэг байлцав.

Эрүүл ахуйн тухай хуулийн төслийг хэлэлцүүлэгт бэлтгэх үүрэг бүхий ажлын хэсгийн ахлагчаар Улсын Их Хурлын гишүүн А.Бакейг томилъё гэсэн санал хураалт явуулъя.

Зөвшөөрсөн 6

Татгалзсан 5

Бүгд 11

54.5 хувийн саналаар дэмжигдлээ.

***Хуралдаан 1 цаг 35 минут үргэлжилж 16 цаг 25 минутад өндөрлөв.***

***Тэмдэглэлтэй танилцсан:***

НИЙГМИЙН БОДЛОГО, БОЛОВСРОЛ,

СОЁЛ, ШИНЖЛЭХ УХААНЫ

БАЙНГЫН ХОРООНЫ ДАРГА Д.БАТЦОГТ

***Тэмдэглэл хөтөлсөн:***

ПРОТОКОЛЫН АЛБАНЫ

ШИНЖЭЭЧ П.МЯДАГМАА

**УЛСЫН ИХ ХУРЛЫН 2015 ОНЫ НАМРЫН ЭЭЛЖИТ ЧУУЛГАНЫ**

**НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ УХААНЫ БАЙНГЫН ХОРООНЫ 11 ДҮГЭЭР САРЫН 03-НЫ ӨДРИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Д.Батцогт:** -Өнөөдрийн хэлэлцэх асуудал, гурван асуудал байна.

Нэг. Монгол Улсын төсвийн тухай, Хүний хөгжил сангийн 2015 оны төсвийн тухай, Нийгмийн даатгалын сангийн 2016 оны төсвийн тухай хуулиудын төсөл, хоёр дахь хэлэлцүүлэг, санал дүгнэлтээ Төсвийн байнгын хороонд хүргүүлэх учиртай.

2. Дээд боловсролын санхүүжилт, суралцагчдын нийгмийн баталгааны тухай хуулийн зарим хэсгийг хүчингүй болсонд тооцох тухай хөдөлмөр эрхлэлтийг дэмжих тухай хуульд нэмэлт, оруулах тухай, Эрүүл мэндийн даатгалын тухай хуульд өөрчлөлт оруулах тухай, Эрүүл мэндийн даатгалын тухай хуулийг дагаж мөрдөх журмын тухай хуульд өөрчлөлт оруулах тухай хуулийн төсөл/анхны хэлэлцүүлэг, санал, дүгнэлтээ Төсвийн байнгын хороонд хүргүүлнэ/

3. Эрүүл ахуйн хуулийн төслийг хэлэлцүүлэгт бэлтгэх ажлын хэсэг байгуулах тухай асуудал. Ийм гурван асуудал хэлэлцэнэ. Хэлэлцэх асуудалтай холбогдуулан саналтай гишүүд байна уу. Алга байна уу. Тэгвэл хэлэлцэх асуудлаа баталъя.

Эхний асуудалд оръё. Болор сайд байгаа юм уу. Ажлын хэсэг. Эрүүл ахуйн хуулийн хэлэлцэх эсэхийг шийдсэн байгаа. Ажлын хэсгийг нь Отгонбаяр гишүүн та ахлаад ажиллаж болж байна уу. Эрүүл ахуйн тухай хуулийн ажлын хэсгийг ахлах гишүүн байна уу.

***Монгол Улсын төсвийн тухай, Хүний хөгжил сангийн 2015 оны төсвийн тухай, Нийгмийн даатгалын сангийн 2016 оны төсвийн тухай хуулиудын төсөл, хоёр дахь хэлэлцүүлэг.***

Заавал танилцуулга хийх албагүй юм байна. Хэлэлцүүлэгтэй холбоотой асуулт асуух гишүүн байвал нэрийг нь авъя. Отгонбаяр гишүүнээр тасаллаа. Отгонбаяр гишүүн асууя.

**Ё.Отгонбаяр:** -Тодруулах юмнууд байна. Боловсролын сайдын багц дээр цалин хөлс нэмэгдэл урамшлыг хасаад ороод ирсэн байна. 6.2 хувиар хасаад ороод ирж. Ирэх онд Гантөмөр сайдаа 8 гаруй хүүхэд сургуульд нэмэгдэнэ. 8 мянга гаруй хүүхэд цэцэрлэгт нэмэгдэнэ шүү дээ. Тэгэхээр чинь одоо цалингийн сан нь ингээд хасагдаад ороод ирэхээр багш нар чинь хүрэхгүй болох, үгүй бол цомхотгол хийх юм уу. Нэг ийм асуулт гараад байна.

Хоёрдугаарт энэ эд хогшлын зардлыг бүр 57 хувь хасаад тавьчихаж. Шинээр ашиглалтад орох сургууль цэцэрлэгүүд партаа яах юм бэ, цэцэрлэгийн хүүхдийн орыг яах юм бэ. Самбараа яах юм бэ. Энэ асуудлыг яагаад ингээд чимээгүй орхиод явуулчхав.

Хоёрдугаарт сангийн яамнаас тодруулахад хоёр ч манай Булган дээр байгаа хоёр объектын төсөвт өртгийг өөрчлөх асуудал Байнгын хороон дээр санал хураагдаад явсан. Тэр юу болсон бэ. Тэрийг нэг тодруулаач. Гантөмөр сайд.

**Л.Гантөмөр:** -Отгонбаяр гишүүний асуултад хариулъя. Үндсэндээ Сангийн яам бол төсвийг Засгийн газар дээр гурван удаа хэлэлцүүлсэн байгаа. Гурван удаа хэлэлцүүлэг хийгээд гурван удаагийн хэлэлцүүлэг дээр бол одоо зардал буурах тухай юу бол санал бол байгаагүй. Тэгээд сүүлийн мөчдөө нийт зардлаа 10 хувь бууруулъя гэдэг 10 хувь бууруулж байж алдагдлаа, төсвийн алдагдлын хязгаараа бол багасгая гэдэг ийм саналаар бол өргөн барьсан гэсэн. Тэгээд төсөв өргөн баригдаад эхний хэлэлцүүлэг явсны дараа Сангийн сайд болоод бусад одоо Байнгын хороо, Их Хурлын ажлын хэсэгтэй ярилцаад 61 тэрбум төгрөг бол буцаж нэмж суулгахаар тохирсон байгаа. Төсвийн байнгын хороон дээр бол 61 тэрбум төгрөг нэмж сууна гэж ойлгож төсвийн хэлэлцүүлэгт ороорой гэж хүсмээр байна.

**Д.Батцогт:** -Отгонбаяр гишүүн тодруулъя. Сангийн яам хэн хариулах вэ. 3 дугаар микрофон.

**А.Мөнхбаясгалан:** -Төсвийн хөрөнгө оруулалтын газрын дарга Мөнхбаясгалан. Отгонбаяр гишүүний асуултад хариулъя. Ажлын хэсэг дээр төсвийг хэлэлцэж байгаа ажлын хэсэг дээр сургуулийн барилга 640 суудал Булган аймгийн Булган суман дээр. 2016 онд санхүүжих дүнг нь 200 саяар нэмэгдүүлсэн ийм санал орсон байгаа. Булган аймгийн Булган цэцэрлэг дээр мөн санхүүжилтийн төсөвт өртгийг нэмэх тэр санал бас мөн суусан байгаа. Ажлын хэсэг дээр явж байгаа.

**Д.Батцогт:** -Отгонбаяр гишүүн тодруулъя.

**Ё.Отгонбаяр:** -Гантөмөр сайдаа нийт төсвийн хэмжээнд жаран хэдэн тэрбумыг нэмлээ гээд салбарын дутагдал чинь хаагдаж чадах уу, яагаад гэвэл би л одоо андуураагүй бол цалингийн фондын 10 хувь гэдэг чинь бараг зөвхөн боловсролын салбар дээр 40, 50 тэрбум төгрөгийн асуудал яригдана шүү дээ.

Хоёрдугаарт тэр нөгөө аймгийн төв дээр байгаа 640 хүүхдийн сургуулийн төсөвт өртөг юу болсон бол. Тэрийг тодруулчихъя. 200 чинь бол тухайн жилдээ санхүүжих дүн дээрээ нэмэгдэж байгаа болохоос биш төсөвт өртөг дээр өөрчлөлт орох ёстой шүү дээ.

**Д.Батцогт:** -Эхлээд Гантөмөр сайд. Дараа нь Сангийн яам.

**Л.Гантөмөр:** -Тэгээд ерөнхийдөө 55 тэрбум төгрөг бол цэвэр цалингийн сан байгаа юм. Тэгээд нийгмийн даатгалын шимтгэл нь нэг 6 орчим тэрбум төгрөг. Ингээд 11 тэрбум төгрөгийг бол цэвэр цалин дээр. Таны хэлж байгаа тэр нөгөө эд хогшил худалдаж авах барих юман дээр бол бид нар санал гаргах яг яамны хувьд бол мэдээж саналаа өгсөн байгаа. Шийдүүлэх боломж бол өнөөдөр харагдахгүй байна. Яаж энэ буцааж цалингийн санг 10 хув нэмэгдүүлэх асуудлыг яаж шийдсэн бэ гэхээр ирэх оны шинэ хөрөнгө оруулалт шинэ сургууль цэцэрлэгийн барилгуудыг бүгдийг нь концесс уруу шилжүүлнэ гэдэг ийм шийдэлд хүрч байгаа юм. Тэгэхгүй бол намайг эх үүсвэрээ өөрөө ол гэж байгаа юм. Эх үүсвэр бол мэдээж олдохгүй. Тийм учраас бол бид нар барилгуудаа концесс уруу оруулъя. Цалингаа бол бүтэн тавиад, орон тоогоо бүтэн хадгалаад явъя гэсэн ийм зорилтыг дэвшүүлээд эхний ээлжинд. Нэмж байгаа дүн нь тэр. Нэмэгдэж байгаа юм. Тэр нь одоо бид нар нөгөө ирэх онд авах цэцэрлэгийн хүүхэд гэхэд 230 мянга даваад явчихлаа л даа. Сургуулийн хүүхэд ч гэсэн 8000-аар нэмэгдэж байгаа юм.

Тийм учраас бол тэр нэмэгдэж байгаа хүүхдүүдийн багшийн цалин тэгээд урсгал зардал нь бодогдсон байгаа гэж ойлгох хэрэгтэй.

**Д.Батцогт:** -Концессын жагсаалт чинь бол Засгийн газар дээр гарах уу, энэ дээр гарахаар байгаа юм уу. Гантөмөр гишүүн.

**Л.Гантөмөр:** -Баярлалаа. Ер нь бол Төсвийн байнгын хороо бол дүгнэлт гаргана гэж бодож байгаа. Дээр нь Их Хурал төсөв батлахтай холбогдуулаад тогтоол батлах байх. Тэр тогтоол дээрээ бол маш тодорхой тусгаж өгнө гэсэн ийм ойлголттой байгаа. Тэгэх юм бол Засгийн газар дээр шийдвэрээ гаргаад явчих бололцоотой байгаа.

**Д.Батцогт:** -Сангийн яамныхан Отгонбаяр гишүүний асуултад нэмээд хариулчих. Хэн хариулах вэ. Хуягцогт 4 номер.

**О.Хуягцогт:** -Урсгал зардлын хувьд бол сая Гантөмөр сайд хариуллаа. Тэр цалингийн бууралтыг байхгүй байхаар ийм буцааж цалинг хэвийн түвшинд байлгахаар ийм өөрчлөлтүүд орж байгаа. 60 гаруй тэрбум төгрөг нэмэгдэж байгаа. Мөн цэцэрлэгийн хүүхдийн хамрагдалт 8700, мөн Ерөнхий боловсролд хамрагдаж байгаа хүүхдүүд бол энэ жилийн хувьд бас нэг онцлогтой байгаа. Төгсөлт нь 12 жилийн тогтолцоонд шилжсэнтэй холбогдуулан 20 мянган хүүхэд төгссөн боловч дунджаар 40 мянга төгсдөг байсан бол энэ зөрүүнээс шалтгаалаад бас 20-иод мянган хүүхдүүд нийт ерөнхий боловсролын сургуульд хамрагдаж байгаагаар нэмэгдэж байгаа. Энэ нэмэгдлийг бол хувьсах зардлыг бол нэмж тусгаж өгсөн байгаа. Тэгэхээр энэ жилийн хувьд бол төсвийн зардлыг хассан хэдий ч боловсрол, эрүүл мэнд дээр энэ хүн амын тоо өөрчлөгдөж байгаа үйлчилгээний хүрээ хамрагдаж байгаа энэ зардлыг бол нэмж тусгаж өгсөн байгаа.

**Д.Батцогт:** -Сургуулийн төсөвт өртөг асуусан. Сургуулийн төсөвт өртөг. Мөнхбаясгалан хариул.

**А.Мөнхбаясгалан:** -Булган аймгийн Булган сумын нэгдүгээр цэцэрлэг гэж байгаа. Тэрний төсөвт өртгийг тэрбум 340 оруулах санал тэр биш үү. Тийм тэр сургуулийн төсөвт өртгийг нэмээд оруулсан байгаа. 2.6 тэрбумаар орсон. 200 саяыг нэмж тусгасан байгаа. Тодотгол дээр санал явж байсан. Би 2016 онд тусгах дээр нь нэмэх 200 -г ажлын хэсэг дээр тусгасан явж байгаа.

**Д.Батцогт:** -Отгонбаяр гишүүний ярьж байгааг бол өнөөдөр хураахаар санал ороод ирсэн байж байгаа. Би ажлын хэсэг танилцуулъя. Мөнхбаясгалан төсвийн хөрөнгө оруулалтын газрын дарга Ганбат-Төсвийн бодлого төлөвлөлтийн газрын дарга, Батхүрэл-Эдийн засгийн бодлогын газрын дарга, Хуягцогт-Төсвийн бодлого төлөвлөлтийн газрын Төсвийн зарлагын хэлтсийн дарга, Өлзийсайхан-Төсвийн бодлого, төлөвлөлтийн газрын Төсвийн зарлагын хэлтсийн дарга, Батгэрэл-Төсвийн бодлого, төлөвлөлтийн газрын орон нутгийн хөгжлийн сангийн нэгдсэн хэлтсийн дарга, Санжаадорж-Төсвийн бодлого, төлөвлөлтийн газрын Төсвийн зарлагын хэлтсийн мэргэжилтэн, Рэнцэнханд-Төсвийн бодлого төлөвлөлтийн газрын Төсвийн зарлагын хэлтсийн мэргэжилтэн, Ганбаяр-Эдийн засгийн бодлогын газрын Макро эдийн засгийн бодлогын хэлтсийн мэргэжилтэн. Баярсайхан-Эрүүл мэнд, спортын яамны Санхүү эдийн засгийн хэлтсийн дарга, Нарантуяа-Эрүүл мэнд, спортын яамны Санхүү эдийн засгийн хэлтсийн мэргэжилтэн, Гэрэлмаа-Эрүүл мэнд, спортын яамны Санхүүгийн бодлого, төлөвлөлтийн газрын мэргэжилтэн, Мөнхзул-Хүн амын хөгжил нийгмийн хамгааллын яамны Бодлогын хэрэгжилтийг зохицуулах газрын дарга, Гандолгор-Нийгмийн халамж үйлчилгээний ерөнхий газрын Халамжийн сан хариуцсан ахлах мэргэжилтэн. Ганбаатар-Боловсрол, соёл, шинжлэх ухааны яамны Санхүү, эдийн засгийн газрын мэргэжилтэн, Отгонбат-Боловсрол, соёл, шинжлэх ухааны яамны Санхүү эдийн засгийн газрын мэргэжилтэн, Пүрэвсүрэн-Хөдөлмөрийн яамны Санхүү эдийн засгийн газрын дарга, Бямбажав-Хөдөлмөрийн яамны санхүү зохицуулалтын хэлтсийн дарга, Мижиддорж-Хөдөлмөрийн яамны Хөрөнгө оруулалтын хэлтсийн мэргэжилтэн гэсэн ийм бүрэлдэхүүнтэй ажлын хэсэг ирсэн байна. Шийлэгдамба сайд ирсэн байна.

Асуулт дээр Арвин гишүүний нэрийг нэмчих.

**Д.Арвин:** -Баярлалаа. Сая Гантөмөр сайдын ярианд бол концессын гэрээгээр цаашаа хийх сургууль цэцэрлэгүүдийг Засгийн газар ирэх жилээс өгсүүлээд тэрэндээ мөнгийг нь батлаад яваад байна гэж би тийм хариулт авлаа. Энэ үнэн үү. Яагаад гэвэл сая 9 сарын 28-ны өдөр Засгийн газар концессоор дөрвөн сургууль, 2 цэцэрлэг, нийслэл Улаанбаатар хотод байгаа 14 дүгээр сургууль гээд та нар мэдэж байгаа шүү дээ хэл ам болсон. Нураагаад барих асуудлыг концессоор тэгээд гэрээ хийхдээ 16, 17 онд мөнгийг нь өгнө. 17 онд өгч дуусгана гээд ингээд компаниудад өгчихсөн. Гэтэл улсын төсөвт байхгүй. Тэр нь бол улсын төсвөөр биш тухай үеийн ирэх оны Засгийн газар юмыг нь шийдээд явах юм уу. Энийг нэг шийдээд өгөөч.

**Д.Батцогт:** -Гантөмөр сайд уу.

**Л.Гантөмөр:** -14, 32, 38, 73 гээд сургуулиудын барилгыг бол 16 онд ашиглалтад өгөхөөр гэрээ хийгдэж байгаа. 16 онд тэгээд төлбөрийг нь бол 16, 17 оны төсөвт суулгах учиртай. Тийм учраас Төсвийн байнгын хороон дээрх ажлын хэсэг дээр бол саналаа гаргаад өгчихсөн. Төсвийн байнгын хорооны ажлын хэсэг бол ирэх жил 50 хувийнх нь төлбөрийг концессын эргэн төлөлтөн дээр бол тавих саналыг гаргана гэж ойлголцоод явж байгаа. Гишүүд нь бас ажлын хэсэгтэй ярилцах хэрэгтэй байх гэж бодож байна.

**Д.Батцогт:** -Болсон уу. Арвин гишүүн. Гишүүд асуулт асууж хариулт авч дууслаа. Одоо зарчмын зөрүүтэй саналын томьёоллуудаар санал хураана.

Байнгын хороон дээрээс нэлээд олон санал гишүүд гаргаж байгаа юм байна. Байнгын хорооны зүгээс ч гаргаж байгаа саналууд бий. Байнгын хороодын саналыг хүлээж авахгүй гэдэг зүйл Төсвийн байнгын хороон дээр их яригдаж байгаа шүү. Тэгэхээр мэргэжлийн байнгын хороодынхоо саналыг хүлээж авахгүй юм бол бид нар энд ёс төдий хуралдаад санал гаргаж байх энэ шаардлага бол байхгүй. Тэгэхээр өнөөдрийн Байнгын хороон дээрээс хураасан гаргасан, дэмжигдсэн саналуудыг Төсвийн байнгын хороон дээр хамгаалах ажлын хэсэг дээр хамгаалж авч үлдэх тал дээр бол манай гишүүд бас санаачилгатай ажилламаар байна. Байнгын хороон дээр гишүүдээс гаргасан саналыг татаж авч байна гээд намын бүлгүүд татаад авдаг. Иймэрхүү л байдалтай л бидний санал явж байна шүү дээ.

Эхний санал. Улсын нэгдүгээр төв эмнэлгийн санаачилсан “Нэг эмнэлэг, хоёр жигүүр” төслийг 2016 онд хэрэгжүүлэхэд эрүүл мэндийн даатгалын сангаас санхүүжих тусламж үйлчилгээний зардал болох 4.8 тэрбум буюу хаалтан дотор задаргаа нь байна. /дөрвөн тэрбум найман зуун есөн сая дөрвөн зуун хорин дөрвөн мянга найман зуун төгрөгийн эх үүсвэрийг нэмж тусгах/. Гэсэн ийм санал. Улсын Их Хурлын гишүүн Батцогт, Бакей, Одонтуяа нарын гаргаж байгаа санал байгаа юм.

Эрдэнэ сайд нэгдүгээр эмнэлгийн жигүүр эмнэлэг.

**С.Эрдэнэ:** -Уг бичгийг судалж үзээд Сангийн яам, Нийгмийн даатгалын ерөнхий газартай уг асуудлыг судалсан. Монгол Улсын нутаг дэвсгэрт үйл ажиллагаа явуулж байгаа тусгай зөвшөөрөлтэй магадлан итгэмжлэгдсэн тусламж үйлчилгээний чанар аюулгүй байдал, хүртээмжийг нь харгалзан зохион байгуулсан сонгон шалгаруулалтад орж тэнцсэн эрүүл мэндийн байгууллагатай даатгалын гэрээ байгуулсан, эрүүл мэндийн даатгалын сангаас тусламж үйлчилгээний зардлыг олгохоор Эрүүл мэндийн даатгалын тухай хуульд заасан байдаг. Харин төрийн тусгай албан хаагчдын нэгдсэн эмнэлэг хуучин нэрээр. Одоо шинэ барилга нь ашиглалтад орох бэлтгэл ажил хийгдэж дуусаагүй. Хууль эрх зүйн хувьд концессын гэрээ нь баталгаажаагүй учраас эмнэлгийн үйл ажиллагаа явуулах тусгай зөвшөөрөл одоогоор олгогдоогүй байгаа юм байна.

Тэгэхээр иймд Эрүүл мэндийн даатгалын тухай хуулийн дагуу үйл ажиллагаа явуулах тусгай зөвшөөрөл авч магадлан итгэмжлэгдсэн сонгон шалгаруулалтад орж тэнцсэн тохиолдолд тус эмнэлэг даатгалын сангаас санхүүжүүлэлт олгох ийм боломжтой юм гэсэн ийм хариулт тайлбарыг бол Нийгмийн даатгалын ерөнхий газраас ирүүлсэн байгаа. Тэгэхээр яг одоо бол энэ асуудлыг хэрвээ дэмжээд батлаад явах юм бол хууль журам, дүрэм маань бүгд зөрчигдөх гээд байгаа юм. Тэгэхээр зэрэг нэгдүгээр эмнэлгийн асуудлыг манай Шийлэгдамба сайд маань юу гэж харж байгаа юм. Яг одоо бол манайд ирсэн Нийгмийн даатгалын ерөнхий газраас ирсэн хариу тайлбар ийм л байна.

**Д.Батцогт:** -Шийлэгдамба сайд энэ дээр хариулт өгөөч.

**Г.Шийлэгдамба:** -Баярлалаа. Тэгэхээр Эрдэнэ сайдын хийсэн тайлбартай холбоотой бас нэмж тайлбар хэлэхэд концессын гэрээтэй холбоотой асуудал дээр ямар нэгэн эрх зүйн орчин зөрчигдөх тухай асуудал байхгүй байгаа. Өөрөөр хэлбэл Засгийн газрын хуралдаанаар энэ нэгдүгээр эмнэлгийн “Нэг эмнэлэг, хоёр жигүүр” гэсэн энэ төслийн хүрээнд концессын гэрээгээр үйл ажиллагаа явуулах энэ асуудал бол Засгийн газраар шийдэгдсэн. Тийм учраас бол концессын гэрээтэй холбоотой эрх зүйн асуудал дээр бол ямар нэгэн эргэлзээ тээнэгэлзээтэй асуудал бол байхгүй юм.

Хоёр дахь асуудлын хувьд энэ нэг эмнэлэг, хоёр жигүүр төсөл маань үндсэндээ хоёр үе шаттайгаар хэрэгжинэ. Эхний үе шат нь бол амбулаторийн үйл ажиллагаа явуулах байгаа. Амбулаторийн үзлэг үйл ажиллагаа явуулах ажил бол энэ ондоо бахдаж дуусна гэж ингэж одоо манай нөхдүүд хөрөнгө оруулалтын газартай байгуулсан гэрээндээ ийм асуудлыг тавиад эхний үе шат бол 15 ондоо багтаж амбулаторийн үйл ажиллагаа эхэлнэ. Хоёр дахь үе шат буюу хэвтэн эмчлүүлэх хоёр дахь шатны үйл ажиллагаа бол 2017 оны 1 сарын 1-нд дуусна. Энэ талаас нь аваад үзэх юм бол зөвхөн амбулаторийн үйл ажиллагаагаар Улсын даатгалаас жилд 230 мянган хүнд амбулаторийн 28 төрлийн үзлэг шинжилгээ хийх ийм үйл ажиллагаа бол хэрэгжих бүрэн бололцоотой байгаа. Энэ үзлэг шинжилгээ явуулах эхний шатны үйл ажиллагаа явуулахад шаардагдах тусгай зөвшөөрөл болон бусад хүний нөөцийн асуудлууд нь бол үндсэндээ бол ямар нэгэн бэрхшээл хүндрэл үүсэх тухай асуудал байхгүй.

Нэгдүгээр эмнэлэг дээр бүх ажиллах хүмүүсээ бэлдчихсэн. Сургалтуудаа явуулчихсан. Энэ маань өөрөө нэгдүгээр эмнэлгийн үзүүлж байгаа амбулаторийн тусламж үйлчилгээ, оношилгоо, шинжилгээг бүрэн үзүүлэх учраас тэнд бол ямар нэгэн саад бэрхшээл гарахгүй. 2017 оны 1 сарын 1-нд хэвтэн эмчлүүлэх энэ хэсэг маань ашиглалтад орох энэ хугацаанд бол холбогдох зөвшөөрөл стандартын дагуу явуулах үйл ажиллагаатай холбоотой асуудлууд бол зохих хууль тогтоомжийн дагуу, дүрэм, журмын дагуу ингээд бүрдээд хэрэгжих ийм бололцоотой байгаа юм. Баярлалаа.

**Д.Батцогт:** -Эрдэнэ гишүүн.

**С.Эрдэнэ:** -Концессын асуудал байхгүй гэж үзэж байгаа бол энэ эмнэлгийн үйл ажиллагаа явуулах тусгай зөвшөөрөл нь олгогдоогүй байгаа юм байна. Эмнэлгийн үйл ажиллагаа явуулах тусгай зөвшөөрөл магадлан итгэмжлэлийн асуудлыг Эрүүл мэндийн яам шийдээд өгөх юм бол даатгалын асуудал дээр бол бид эргэж энэ асуудлыг бол шийдэх талаас нь боломж гаргаж болох бололцоотой байгаа. Хуулиар бол нэгэнт эрүүл мэндийн үйл ажиллагаа бол тусгай зөвшөөрөл олгогдоогүй магадлан итгэмжлэлд ороогүй тохиолдолд бол манай даатгалаас санхүүжилт олгох боломж бол байхгүй байгаа.

**Д.Батцогт:** -Тэгэхээр тусгай зөвшөөрөл олгох бололцоо байгаа юу. Миний ойлгосноор бол амбулаторийн хэсгийг нь бол 16 оны нэг сарын 1-ээс эхлээд бүрэн ажиллах бололцоотой тэрэнд тохирсон зөвхөн амбулаторийн үзлэг оношилгоо хийхэд зориулагдсан санхүүжилтийг эрүүл мэндийн даатгалын сангаас авах гээд байна гэж ингэж ойлгож байна. Энэ мөнгөн дүн чинь 4.8 тэрбум мөн үү. Хэвтэж эмчлүүлэх чинь бас энэ дүнд чинь орчихсон байгаа юу энэ дүнд чинь. Энэ дээр хариулаад өг. Дараа нь Тлейхан гишүүн асууя.

**Т.Баярсайхан:** -Санхүү эдийн засгийн хэлтсийн дарга Баярсайхан манай дээр тусгай зөвшөөрөл нь бол бүх бичиг баримт нь ирчихсэн байгаа. Одоо ойрын үед бол тусгай зөвшөөрөл бол гарна. Амбулаторийн хэмжээнд бол бид нарын тооцоогоор бол 230 мянган хүнд амбулаторийн үзлэг эмчилгээ явуулах юм байна гэдэг утгаараа зөвхөн энэ даатгалаас санхүүжилтийн тоог зөвхөн амбулаторийн хэмжээнд тооцоолж гаргасан. Хэвтэн эмчлүүлэгчид бол ороогүй.

**Д.Батцогт: -**Тлейхан гишүүн асууя.

**А.Тлейхан:** -За баярлалаа. Би асуухгүй ээ. Санал хэлэх гээд байгаа юм. Энэ эмнэлгийн талаар бид бас судалж үзсэн. Энэ бол аль уже дуусаад ашиглалтад ороод ард иргэдэд үйлчилгээ үзүүлж байх эмнэлэг л дээ. Харамсалтай нь энэ Засгийн газар энийг контор болгоно гэж хамаг юм гацаачихсан. Тэрнээс болж 30-аад тэрбум төгрөгийн нэмэгдэл зардал гарсан гэж яриад байгаа шүү дээ. Засгийн газраас болж л гацсан болохоос биш өөр шалтгаан байхгүй гэж ойлгож байгаа. Бид ард иргэдээс мөнгө харамлах хэрэггүй юм. Энэ нэгдүгээр эмнэлгийн харьяа эмнэлэг лицензийн асуудал бол би тусдаа өгөхгүй байх. Нэгдүгээр эмнэлгийн үйлчилгээнд л хамраад явах болов уу гэж ойлгож байгаа юм л даа. Тэрнээс одоо нэг шинэ эмнэлэг биш гэж хүлээж байгаа тийм учраас энэ мөнгийг баталж өгөөд тэгээд мөнгө нь байж байг. Тэгээд үйл ажиллагааны явуулсан хэлбэрээр нь тэгээд мөнгө аваад явдаг юм байгаа биз. Тэгээд дахин энэ ганц эмнэлгийн даатгалын мөнгө шийдэх гээд дахин төсөвт тодотгол хийхгүй байх гэж бодож байгаа. Тийм учраас мөнгийг нь баталж өгье. Харин энэ дээр нэг бүлгийн нэг гурван гишүүн өргөн барьж байгаа санал юм шиг харагдаж байна л даа. Би бол аль аль бүлгүүдээсээ нэр нэмээд аль аль хүмүүс дэмжиж байгаагаар хийх нь зөв байх. Нөгөөдөх нь хавдрын эмнэлгийн 4.5 тэрбум байгаа. Нэгдүгээр эмнэлгийн 4.8-ыг бол аль аль нь дэмжээд явах байх гэж би харж байгаа. Саналтай байгаагаа хэлье.

**Д.Батцогт:** -Ойлголоо. Тэгэхээр тэр нэгдүгээр эмнэлгийн тусгай зөвшөөрлөөр ажиллах бололцоотой гэж Тлейхан гишүүн хэлж байна. Тийм бололцоо байгаа юм уу. Сайд хариулаадах.

**Г.Шийлэгдамба:** -Үндсэн үйл ажиллагаа бол нэгдүгээр эмнэлгийнхээ менежментээр эмнэлгийн тусламж үйлчилгээ амбулатори шинжилгээний үзлэг оношилгоо явуулах юм. Тэгэхээр бол тусгай зөвшөөрөлтэй холбоотой ямар нэгэн асуудал бол үүсэхгүй байгаа. Харин шинэ оруулж ирж байгаа тоног төхөөрөмжүүд тэрийг дагалдаж гарах зохих зөвшөөрөл энэ жинхэнэ юмнууд нь бол зохих дүрэм журмынхаа хүрээнд бол авагдаад явах бололцоотой. Тийм ч учраас “Нэг эмнэлэг, хоёр жигүүр гэдэг ийм зохион байгуулалттай үйл ажиллагаа шүү дээ. Баярлалаа.

**Д.Батцогт:** -Эрдэнэ гишүүн.

**С.Эрдэнэ:** -Шийлэгээ сайд Баярсайхан дарга хоёроос л нэг зүйл тодруулах гээд айна л даа. 230 мянган даатгуулагчдад үйлчилнэ гэж байгаа юм. Наадах чинь нэг тоо хүчин чадлаар нь тооцоод аваад үзэхээр 2016 онд бол 230 мянган хүн хүлээж авах боломж харагдахгүй байгаа юм л даа. Тэгэхээр бид нар бас нөгөө эрүүл мэндийн даатгалын үйл ажиллагаа явуулдаг байгууллагын хувьд бол өдөрт аль эмнэлэг нь хэдэн хүнд үйлчлэх хүчин чадалтай вэ гэдэг багцаа бол байгаа. 230 мянга бол яагаад ч багтахгүй. Тэгэхээр зэрэг бид нар бол өгөхгүй гэдэг талаасаа ярьж байгаа юм биш. Бодит хоёр талаасаа тооцоо нийлээд арай жаахан багасгаад асуудал оруулж болдоггүй юм уу. Заавал одоо ийм өндөр дүнтэй юм оруулаад тэгээд л очоод бөөн хэл ам. Хэрүүл шуугиан татлаад байх шаардлага байгаа юм уу. Би бол зүгээр энэ дээр манайхтай бол ний нуугүй хэлэхэд бол эрүүл мэндийн яамнаас ямар нэгэн тооцоо судалгаа нийлээгүй шүү дээ. Тэгээд шууд танхайхаас ороод ирсэн тоогоор л яваад одоо ийм өндөр үр дүнтэй юм яваад байгаа байхгүй юу. Энийгээ та юу гэж харж байгаа вэ.

**Д.Батцогт:** -Шийлэгдамба сайд.

**Г.Шийлэгдамба:** -Эрдэнэ сайдын асуултад хариулъя. Тэгэхээр энэ эмнэлгийн үйл ажиллагаа бол зөвхөн оффисын зориулалтаар ашиглахаас хойш гарсан шийдвэртэй холбоотойгоор хийгдсэн судалгаа тооцооны асуудал биш юм л даа. Тэгэхээр бол энэ маань 1985 оноос хойш анх удаа улсын хэмжээнд ашиглалтад орох гэж байгаа нэгдсэн төв эмнэлгийн хэмжээнд үйл ажиллагаа явуулах ийм эмнэлэг болж байгаа юм. Тэр утгаар нь аваад үзэх юм бол өнөөдөр манай энэ мэргэжлийн нөхдүүдийн маань хийсэн тооцоо судалгаа бол дээрх тоон дээр буюу 230 мянган хүнд амбулаторийн үзлэг шинжилгээ явуулах ийм нөхцөл бололцоо бол бүрдэнэ гэж манай мэргэжлийн хүмүүсийн нотолж гаргаж ирсэн тооцоо өнөөдөр энэ Улаанбаатар хотын хүн амын нэмэгдэж байгаа энэ урсгал мөн оношилгоо шинжилгээнд хамрагдаж байгаа энэ иргэдийн ачаалал энэ талаас нь аваад үзэх юм бол 1985 оноос хойш ийм хэмжээний том эмнэлэг ашиглалтад ороогүй байгаа энэ хэрэгцээ шаардлагаа аваад үзэхэд бол Эрүүл мэнд, спортын яам үзэхдээ дээрх тооны амбулатори шинжилгээнд хамрагдах иргэдийн бодит хэрэгцээ шаардлага байгаа юм гэж ингэж үзэж байгаа юм.

**Д.Батцогт:** -Ер нь бол наадах чинь бол Эрдэнэ сайдын хэлж байгаа үнэн шүү дээ. Эрүүл мэндийн яам хоёр яам хоорондоо яриад тооцоо нийлээд ингэж орж ирэхгүйгээр яамнаас орж ирсэн санал биш, эмнэлгийн даргын оруулж ирсэн саналаар л бид нар гишүүд барьчихсан л яваад байгаа юм шүү дээ. Тэгэхээр энэ дээр чинь бол энэ чинь нэг ажлын уялдаа хоорондоо юмнуудаа ярьж байгаад тоогоо тохироод ингээд орж ирдэг юм бас байх ёстойдоо. Одонтуяа гишүүн асуух юм уу. Саналаа хэлчих. Одонтуяа гишүүнээр тасалъя. Тэгээд саналаа хураая.

**С.Одонтуяа:** -Тэгэхээр энэ харин зүгээр горимын хувьд бол хоцроод л ирж л дээ. Тэрнээс биш бид нар чинь Эрүүл мэндийн даатгалын хуулиа баталчихсан. Даатгалаас одоо бүгдийг нь санхүүжүүлнэ гээд баахан сайхан хууль баталчихсан шүү дээ.

Хоёрдугаарт энэ нэгдүгээр эмнэлэг чинь хоёр өргөтгөл барих шийдвэр гараад их олон жил болж байгаа. Тэгээд нэг өргөтгөлийг нь бариад, нэг өргөтгөлийг нь огт бариагүй. Тэгэхээр тэнд хийгдэж байгаа эмчилгээ хагалгаа бүх юм бол маш их тийм их горим зөрчигдөх магадлалтай байгаа. Ачааллаа дийлэхгүй. Тийм учраас л Монголчууд чинь хамаг юмаа зараад л 10 дахин их үнэ төлөөд гадаадад яваад байгаа байхгүй юу. Тэгэхээр сая Эрдэнэ сайд бас нэг хувилбар хэлж байна шүү дээ. Ядаж бүгдийг нь биш юм гэхэд нэг тодорхой хувийг нь тусгаад оруулъя. Оруулж чадах юм бол дараа нь энэ эмнэлэг чинь жигдрээд үйл ажиллагаа нь яваад эхний энэ 2-оор юм уу, 2.5-аар баталчих юм бол эхний хэсэг үйл ажиллагаагаа явуулаад жигдэрч байтал дараа дараагийн тодотголоор ч юм уу асуудал бол яригдах боломж үүсэж болно шүү дээ. Тэгэхээр энийг ямар ч байсан эхлэлийг нь хийхгүй бол хүмүүс одоо учрыг нь олохгүй. Нэгдүгээр эмнэлэг дээр очоод эмчилгээ үйлчилгээ авдаг. Энэ хэсэг нь даатгалтай, энэ хэсэг нь даатгалгүй гэхээр нөгөө эмнэлгийн нэг сүлжээнийх нь үйлчилгээ горим алдах талтай байгаа.

Нэгдүгээр эмнэлэгт бол ер нь гадаад явах боломжгүй хамгийн л хэцүү хүнд хүмүүс нэг уруу л амь авраад ирдэг шүү дээ. Тийм учраас энийг нь уг нь дэмжээд өгчихмөөр л байна. Тэгэхээр ингэе. Манай Сангийн яамныхан энд байж байгаа. Энэ Байнгын хорооноос гарч байгаа энэ санал бол заавал дэмжигдэх учиртай саналууд шүү. Тийм учраас энэ хоёр яамныхаа хэмжээнд Эрдэнэ сайд, Шийлэгдамба сайд хоёр хоорондоо тоогоо тохир. Бид нар 4.8 гэдгээр нь дэмжээд явуулчихъя. Тэгээд төсвийн ажлын хэсэг дээрээ та нар тоогоо тохироод тодорхой хэмжээнд бууруулаад ч юм уу, ингээд уян хатан байдлаар зохицуулаад явъя. Тийм байдлаар саналаа хураая. Болж байна уу гишүүд ээ. Тэр санал гаргасан гишүүдийн тоон дээр Хаянхярваа гишүүн, Тлейхан гишүүн Отгонбаяр гишүүний нэрийг нэмчихье. Тэгээд зургаан гишүүний гаргаж байгаа санал маягтай явчихъя болж байна уу.

Дэмжье гэдгээр санал хураалт явуулъя. 100 хувийн дэмжлэг авлаа.

2. Хавдар судлалын үндэсний төвийн өргөтгөлийн барилгын үлдэгдэл санхүүжилт болох 1.5 тэрбум, эмнэлгийн тоног төхөөрөмжид 2.4 тэрбум, эмнэлгийн жижиг хэрэгсэл тавилга эд хогшил цахилгаан бараа зэрэгт шаардлагатай 539.2 сая, нийт 4.5 тэрбум төгрөгийг нэмж суулгах. Задаргаагаар нь хэлэх юм бол 4 тэрбум 555 сая 930 мянга 800 төгрөгийн зардлыг нэмж суулгая гэсэн санал байгаа юм. Улсын Их Хурлын гишүүн Батцогт, Бат-Эрдэнэ, Даваасүрэн, Одонтуяа, Сарангэрэл, Тлейхан, Тэрбишдагва гэсэн гишүүдийн гаргаж байгаа санал.

Үүнтэй холбогдуулаад ярихад дараа нь бас Арвин гишүүн Эрдэнэчимэг, Одонтуяа, Бурмаа Батчимэг нарын гишүүдийн гаргаж байгаа бас нэг санал байгаа. Би тэр Хавдар судлалын үндэсний төвийн MRI аппарат худалдаж авах 1.2 сая долларыг нэмж тусгах гээд. Тэгээд энийг асуумаар байна. Эхнийх нь тоног төхөөрөмж чинь тусдаа асуудал байна. Хоёр аппаратын асуудал яригдаад явчхав. Бид нарын ярьж байгаа бол компьютер томографын асуудал, нөгөөдөх нь MRI тэгээд хавдар судлалын үндэсний төвд үнэхээр хоёулаа байдаггүй юм уу. Энэ талаар Эрүүл мэндийн яамныхан хэлээд өг дөө. Хоёулангаар зэрэг асуугаад саналаа хэлээд явчихъя гишүүд. Шийлэгдамба сайдын микрофоныг.

**Г.Шийлэгдамба:** -Баярлалаа. Тэгэхээр Хавдар судлалын үндэсний төвд нийтдээ 4.5 тэрбум төгрөгийн одоо асуудлыг бол тавьсан байгаа. Үүний нэг тэрбум 554.3 сая нь бол өргөтгөлийн төвийн барилгын асуудал 3 тэрбум нь бол тоног төхөөрөмж энэ дотор нь задлаад үзэхэд бол 1.7 тэрбум төгрөг томографын аппарат байгаа. Нөгөө сити томографын аппарат байгаа. 1.3 нь бол бусад шаардлагатай тоног төхөөрөмж багаж хэрэгсэл, тавилга гэсэн ийм одоо цогцоороо ярьж байгаа. Би гишүүдээс бас уучлалт хүсье. Манай эмнэлгийн удирдлагуудаас бол энд бол хүрэлцэн ирээгүй байна. Тэгээд би сүүлд одоо тэр гишүүдийн гаргаж тавьсан асуудлыг бол би Арвин гишүүн энэ дээр бас тодорхой тайлбар хэлэх болов уу гэж бодож байна. Бид бол 1.5 гэдэг сая миний хэлж байгаа тайлбар дээр бол асуудлыг тавьсан байх. Ерөөсөө Сити томографын аппарат гэж л ингэж л тавигдсан. Ийм л аппаратын асуудал байгаа.

**Д.Батцогт:** -Тэгэхээр наадах чинь одоо бид нар нэг багтаж ядсан мөнгө байхгүй нь ойлгомжтой байна шүү дээ. Алийг нь шийдэх вэ гэдэг асуудлаа бүгдээрээ тогтож байгаад нэгийг нь дэмжээд явуулъя гэсэн бодолтой байна. Компьютер томографын л асуудал ярьсан шүү дээ. Арвин гишүүн энэ дээр тайлбараа хэлээд өг.

**Д.Арвин:** -Энэ асуудал бол маш олон жил яригдсан асуудал шүү дээ. Тэгэхээр одоо өнөөдөр томограф, MRI хоёр чинь тэс ондоо. MRI хүний биеийг хэрчиж ирж байгаад ингэж ирээд гаргадаг. Томограф чинь тэс өөр. Томограф чинь тэс өөр аппарат. Тэгэхээр би яагаад вэ гэвэл Хавдар судлалын төвд одоо MRI байхгүйгээр Монгол Улс тэр томограф гэдэг чинь тусдаа, MRI гэдэг чинь тусдаа. Тэгээд ийм том эмнэлэгтэй. Өдөрт жилд далан хэдэн мянган хүн үзүүлдэг энэ том эмнэлэг MRI огт байхгүй. Би саяхан хүртэл бүлэг дээр ирээд үзүүлсэн. Тэгээд энэ бол MRI байхгүй гэдгийг одоо хавдар судлалын эмч нар өөрсдөө хэлсэн тэгэхээр MRI томограф хоёр чинь өөр өөр. Тэгээд одоо ерөөсөө хоёр саналыг хоёуланг нь хураалгаад л явуулчих. Тэртээ тэргүй Төсвийн байнгын хороо энийг яриад шийднэ. Бид нар улсын төсөвт нэмээд суулгуулчихсан байгаа. Одоо энэ дээр энэ нэмэгдэл дээр номер нэг гэж ярьж байгаа шүү дээ MRI. Тэгэхээр тэр эмнэлэг бол бүх юмнуудаа май гэж өгч чадахгүй ер нь сүүлийн 20-иод жил бол хавдар судлалд бол ямар ч тоног төхөөрөмж өгөөгүй шүү дээ. Тийм учраас энэ MRI өгөөд тэр томографыг нь бүгдийг нь батлаад өгөөд явуулчих. Тэгэхдээ энэ төсөвт суугаад нэмэгдээд орчихсон.

**Д.Батцогт:** -Өгөөгүй биш наадах чинь складанд нь баахан тоног төхөөрөмж ирээд хураасан байна гээд хавдрын эсрэг аян дээр танилцуулга хийгээд явж байлаа шүү дээ. Тэр нь хэдэн сая долларын ч гэлээ.

**Д.Арвин:** -Тэр чинь тэгээд түрүүчийн юунд дандаа л худлаа. Чи битгий тэгээд бай л даа. Тэр чинь дандаа худлаа л аппаратууд байгаа байхгүй юу. Шахсан аппаратууд нь л байгаа шүү дээ.

**Д.Батцогт:** -Би бол нэмээд өгчихмөөр байна л даа. Тэгээд боломж, би ингэж байна Сангийн яамныхан сууж байгаа учраас манай Нийгмийн бодлогын мэргэжлийн байнгын хорооноос гаргасан санал төсвийн ажлын хэсэг дээр очоод шууд дэмжигдээсэй үүнээс болж байгаад хоёулаа уначихгүй л байгаасай л гэдэг хүсэл байна шүү дээ. Тэгэхээр одоо.

**Д.Арвин:** -Бүгдийг нь дэмжээд л явуулчихъя л даа. Тэгвэл энэ дээр ингэж суугаад MRI нь хэрэгтэй шүү дээ. Та нар одоо юмаа мэдэж яа л даа. Сити бол хаана ч л байгаа шүү дээ. MRI бол хэдэн л ганц хоёр хувийн эмнэлэгт байгаа эвдэрхий нэг юунд л байгаа биз дээ. Тэр нөгөө гэмтэл дээр ганц байгаа шүү дээ. Тэгээд энэ 1 дүгээр эмнэлэг дээр эвдэрсэн байгаа. MRI-г одоо ганцхан хувийн эмнэлгүүд ганц л байгаа шүү дээ. Гэмтэл дээр эвдэрсэн. Байхгүй юу яриад байгаа юм бэ. Дугуй л батлаад явуулчих л даа.

**Д.Батцогт:** -2 номерын микрофон өгчих.

**Г.Шийлэгдамба:** -Тэгэхээр би Арвин гишүүний ярьж байгаа дээр мэдээж гишүүд өөрсдийн бас бүрэн эрхийн дагуу бол бас санал оруулж яах хэрэгтэй байгаа. Би тэр MRI-ийн хувьд бол яах вэ манай нөхдүүд бол бас ярьсан юм. Тэгээд бол нэгдүгээр эмнэлэг дээр байгаа MRI-г хавдрын эмнэлэг Улсын нэгдүгээр төв эмнэлэг бол ингээд зохицуулалт хийгээд ашиглах бололцоотой юм. Томограф нь бол огт байхгүй байгаа учраас гэдэг ийм байдлаар нөгөө хоёуланг нь тавихад түрүүний хэлдгээр бас одоо юу гэдгээр нь л ингэж тавьсан байгаа. Тэрнээс биш ач холбогдлыг нь бол үгүйсгэсэн гэдэг юм уу. Тийм зүйл бол байхгүй. Харин эрчхээд байгаа тэр тоног төхөөрөмж бол шахааны гэдэг юм уу ямар нэг тийм тоног төхөөрөмж бол биш. Тэр бол Австри Улсын Засгийн газраас Монгол Улсад хэрэгжүүлж байгаа хөнгөлөлттэй зээлийн хүрээнд орж ирж байгаа нэн шаардлагатай тоног төхөөрөмжүүд бол орж ирсэн байгаа.

**Д.Батцогт:** -Арвин гишүүн.

**Д.Арвин:** -Чи одоо яахаараа сайд байж MRI гэдэг чинь Монгол Улсад нэн хэрэгцээтэй юм. Нэгдүгээр эмнэлгийн MRI -г чи очиж үзсэн үү. Юу ч мэдэхгүй байж чи битгий улс төржөөд бай чи. Нэгдүгээр эмнэлгийн MRI чинь өнөөдөр ажиллахгүй байгаа. Ганцхан гэмтлийнх ажиллаж байгаа. Хоёрдугаар эмнэлэг MRI байхгүй. Чи зүгээр энийг дэмжээд явуулчих гишүүдийн хэмжээнд. Тэгээд Төсвийн байнгын хороо яаж шийдэх нь вэ шийдэхгүй байвал аль нь шийдэх нь вэ шийдэхгүй нь гэдгийг нь тэнд шийдвэрлэдэг юм байгаа биз. Чи яахаараа Хавдар судлал, Нэгдүгээр эмнэлэг хоёр нэг MRI-тай байж байх ёстой юм бэ. Улсын маш том хоёр эмнэлэг шүү дээ. Чи ичихэд яадаг юм бэ. Чи бол гадаадад явж эмчлүүлнэ л дээ. Ард түмэн бол гадаадад явахгүй эмнэлэг эмнэлэг дээрээ л очих ёстой. Чи сайд байж.

**Д.Батцогт:**-За санал хураая. Хоёр тусдаа санал хураалт явуулъя.

Эхний санал хураалт. Хавдар судлалын үндэсний төвийн өргөтгөлийн барилгын үлдэгдэл санхүүжилт бол 1.5 тэрбум, эмнэлгийн тоног төхөөрөмжид 2.4 тэрбум, эмнэлгийн жижиг хэрэгсэл тавилга эд хогшил цахилгаан бараа зэрэгт шаардлагатай 539.2 сая, нийт 4.5 тэрбум төгрөг гэсэн зарчмын зөрүүтэй томьёолол гаргасан байна. Батцогт, Бат-Эрдэнэ, Даваасүрэн, Одонтуяа, Сарангэрэл, Тлейхан, Тэрбишдагва гэсэн гишүүдийн гаргаж байгаа. Дэмжье гэдгээр санал хураалт явуулъя. 12 гишүүн санал хураалтад оролцож 100 хувиар дэмжигдлээ.

Дараагийн саналаар шууд санал хураана шүү. Хавдар судлалын үндэсний төвд MRI аппарат худалдаж авахад шаардагдах 1.2 сая ам долларыг нэмж тусгах. Монгол дүнгээр нь гэж ойлгоод 2.4 тэрбум дэмжье гэдгээр санал хураая. 12 гишүүн санал хураалтад оролцож 100 хувиар дэмжигдлээ.

Дараагийн зарчмын зөрүүтэй саналын томьёолол байна. Шинжлэх ухааны салбарын төслийг 1.8 тэрбум төгрөгөөр нэмэгдүүлэх гээд Улсын Их Хурлын нэр бүхий манай Байнгын хорооны гишүүд л гаргаж байгаа санал л даа. Бакей, Тлейхан, Отгонбаяр, Батцогт нарын гишүүд гаргаж байгаа. Энэ академийнхан гаргаад яваад байгаа. Дэмжье гэдгээр санал хураалт явуулъя. 12 гишүүн санал хураалтад оролцож 100 хувиар дэмжигдлээ. Зарим орон нутгийн чанартай юмыг больё.

Миний нэр дээр гарсан энэ Ховдын саналууд алергийг хүргэх байх больё. Татлаа. Энэ ингэж байна шүү. Монгол төрийн үндэсний их найрлыг сэргээн бий болгоход шаардагдах 840 сая 940 мянган төгрөгийг нэмж тусгах. Ерөнхийлөгчийн Тамгын газраас ирсэн санал юм байна. Монгол төрийн үндэсний их найрлыг сэргээн бий болгоход шаардлагатай төсөв гэнэ. 840 сая төгрөг. Хувилай хааны их найрал гэнэ. Дэмжье гэдгээр санал хураалт явуулъя. 12 гишүүн санал хураалтад оролцож 8 гишүүн дэмжлээ, 66.7 хувиар дэмжигдлээ.

Дараагийн санал. Хөгжлийн бэрхшээлтэй хүүхдийн эрүүл мэнд, боловсрол, нийгмийн хамгааллын салбар комиссын цалин цагийн хөлс, зардлаас хасагдсан 450 сая 600 мянган төгрөгийг хүн амын хөгжил нийгмийн хамгааллын сайдын багцад нэмж тусгах. Санал гаргасан Улсын Их Хурлын гишүүн Эрдэнэ. Тайлбар хэлэх үү. Эрдэнэ гишүүн.

**С.Эрдэнэ:** -Энэ гурван яамны оролцоотой ийм хөгжлийн бэрхшээлтэй хүүхдийн эрт оношилгоо хөгжлийн бэрхшээлтэй хүүхдийн эмчилгээ сэргээн засалтын үйл ажиллагааг нь зохицуулдаг комисс байдаг. Тэгээд энэ үндэсний хэмжээний комисс юм. Тэгээд энэний зардалд байсан 420 сая төгрөгийг хасаад оруулаад ирсэн. Тэгээд одоо энэ комисс маань үндсэндээ үйл ажиллагаагаа бол Боловсрол, Эрүүл мэнд, Хүн амын хөгжил нийгмийн хамгааллын яамны гурван яамны хамтарсан ий комисс байдаг юм. Тэгээд энэ комиссын үйл ажиллагаа зогсонги байдалд орж байгаа. Тэгээд улсын хэмжээнд 12000 гаруй хөгжлийн бэрхшээлтэй хүүхэд байна. Эдгээр хүүхдийн эрт оношилгоо, сэргээн засалтын үйл ажиллагааг одоо голлож зохион байгуулж хариуцдаг ийм комисс байгаа юм. Энэ комиссын хэвийн үйл ажиллагааг хангах урсгал зардлыг нь хасаад хаясан байгаа юм. Тэгээд энийг нь буцааж тавиулах гэж байгаа юм. Нэмж биш.

**Д.Батцогт:** -Хаянхярваа гишүүн асууя. 450 сая.

**Д.Хаянхярваа:** -Сая тэгээд нөгөө Нийгмийн бодлогоос бас нэг ажлын хэсэг гарч явсан шүү дээ бид нар. Тэгээд би 65, 70 дугаар сургууль дээр очсон л доо. Тэгээд энэ чиглэлээр ингээд асуугаад явахад бол энэ комиссыг нь орон тооны бус комисс байдаг гэж тэр хүмүүс чинь өөрсдөө тайлбарлаад байсан шүү дээ. Тэгээд орон тооны бус комисс чинь тэгээд ямар зардал гаргадаг байх вэ.

**Д.Батцогт:** -Микрофон дээр хариул.

**С.Эрдэнэ:** -Энэ 450 сая төгрөг чинь Улсын хэмжээнд зарцуулах мөнгө шүү дээ. Наадах чинь 21 аймаг, 9 дүүрэгт хуваахаар инээдтэй л мөнгө байгаа байхгүй юу. Тэгээд урсгал зардал буюу урамшуулал сургалт сурталчилгаа гээд ингээд явахаар наадах чинь 450 сая төгрөг жилийн зардал шүү дээ. Тийм л юм байгаа юм.

**Д.Батцогт:** -Санал хураалт явуулъя. Гишүүд асуулт асууж хариулт авлаа. Дэмжье гэдгээр санал хураалт явуулъя. 12 гишүүн санал хураалтад оролцож 100 хувиар дэмжигдлээ. Дараагийн санал хураалт.

Боловсрол соёл шинжлэх ухааны сайдын багц дахь Ерөнхий боловсролын тусгай зориулалтын шилжүүлгийн тусгай хэрэгцээт боловсрол хөтөлбөрийн зардлыг нэг тэрбум 631 сая төгрөгөөр нэмэгдүүлэх. Улсын Их Хурлын гишүүн Арвин, Баярсайхан, Баянсэлэнгэ, Содбаатар, Хаянхярваа нарын гишүүдийн гаргаж байгаа санал байна. Тайлбар хэлэх үү Арвин гишүүн ээ. Дэмжье гэдгээр санал хураая. Сайд нарыг хасъя. Уг нь ажлын хэсгийн гишүүд. Тэгвэл Баярсайхан, Баянсэлэнгэ сайд нарыг бол санал гаргасан гишүүдээс хасъя. 12 гишүүн санал хураалтад оролцож 9 гишүүн дэмжиж 75 хувиар дэмжигдлээ.

Дараагийн санал хураалт. Боловсрол, соёл, шинжлэх ухааны сайдын багц дахь ерөнхий боловсролын тусгай зориулалтын шилжүүлгийн тусгай хэрэгцээт боловсрол хөтөлбөрийн үдийн хоолны зардлыг 2 тэрбум 209 сая төгрөгөөр нэмэгдүүлэх санал, гаргасан саяын гишүүд. Дэмжье гэдгээр санал хураалт явуулъя. 12 гишүүн санал хураалтад оролцож 12 гишүүн дэмжлээ. 100 хувиар дэмжигдлээ.

Дараагийн санал хураалт. Сургуулийн дотуур байрны барилга 100 ортой /Баян-Өлгий Сагсай сум төсөвт өртөг нь 980 сая төгрөг, хөрөнгө оруулалтын арга хэмжээг төсөвт тусгах. Санал гаргасан Улсын Их Хурлын гишүүн А.Бакей, Тлейхан. Дэмжье гэдгээр санал хураалт явуулъя.

Эхлээд Тлейхан гишүүн дараа нь Бакей гишүүн.

**А.Тлейхан:** -Баярлалаа. Энэ хэллэг нь буруу байна. Сагсай сумын дотуур байр энэ онд эхэлсэн эд шүү дээ. Энэ онд 200-аад сая төгрөг явж байгаа байх. Сая төсвийн тодотголоор сая явж байсан санаж байна. Тэгэхээр энэ бол шилжиж байгаа учраас харин тэр үлдсэн мөнгө нь 16 оны төсөвт суух ёстой юм. Тийм байдлаар үлдсэн мөнгө гэдэг юм уу. Шилжиж байгаа объектын болгоод тэр үлдсэн 700 гаруй сая байна тэр мөнгийг 780 сая төгрөгийг дуусгалын мөнгө гэсэн үг тийм байдлаар томьёолол оруулах нь зөв байх. Би шинэ объект биш эхэлчихсэн явж байгаа.

**Д.Батцогт:** -Бакей гишүүн.

**А.Бакей:** -Тлейхан гишүүн сая хэлчихлээ. 2015 оны төсөвт тусгагдаад энэ жил тендер нь орой зарлагдаж оройтож эхэлсэн. 200 сая төгрөгийн гүйцэтгэл авсан байгаа. Тэгээд үлдэгдэл өртөг нь 780 сая төгрөг. Тийм учраас сургуулийн дотуур байрны барилгын дуусгалт гээд 780 сая төгрөг гээд хураалгасан байгаа. Ирэх онд санхүүжих сая Бакей гишүүний сүүлд хийсэн томьёоллын дагуу дэмжье гэдгээр санал хураалт явуулъя. 12 гишүүн санал хураалтад оролцож 11 гишүүн дэмжиж 91.7 хувиар дэмжигдлээ. Энд хаалттай хурал болоод утас хаачихсан юм уу. Утсыг нь нээх хэрэгтэй байна. Нөлөөлөөд байгаа юм уу.

Дараагийн санал хураалт. Цэцэрлэгийн барилга 150 ор Булган Булган сум нэгдүгээр цэцэрлэг. 2012-2016 он гэсэн байна. Төсөвт өртөг нь 1 тэрбум 340 сая төгрөг. 2016 онд 300 сая төгрөг гэж нэмж тусгах. Санал гаргасан Улсын Их Хурлын гишүүн Отгонбаяр. Отгонбаяр гишүүн тайлбар тавья. За хураачихъя. Дэмжье гэдгээр санал хураалт явуулъя. Орсон байгаа гэж байна. 12 гишүүн санал хураалтад оролцож 12 гишүүн дэмжиж 100 хувиар дэмжигдлээ.

Дараагийн санал хураалт. Сургуулийн барилга 640 суудал / Булган аймгийн Булган сум 2012-2016 төсөвт өртөг 2 тэрбум 663.7 сая төгрөгийг 1 тэрбум төгрөгөөр нэмэгдүүлж 2016 онд санхүүжих дүнг хэвээр үлдээх. Энэ дээр харин тайлбар хэрэгтэй байх. Отгонбаяр гишүүн.

**Ё.Отгонбаяр:** -Энэ зүгээр төсөвт өртөг нь өөрчлөгдөж байгаа юм. Энэ 2011 онд эхэлчихсэн сургууль байхгүй юу. Тэгээд нөгөө царцаагаад шалгаад ингэж явсаар байгаад одоо дөрвөн жил болчихлоо. Энэ төсөвт өртгийг нь өөрчлөхгүй бол.

Хоёрдугаарт энэ сургуулийг нь анх эхлэхдээ 500 хүүхдийн суудалтайгаар эхэлсэн чинь эхэлнэ гээд төсөв тавьчихсан байсан чинь тухайн үедээ хүүхдийнхээ тоог хэмжиж байгаад 640 гээд тоог нь нэмчихсэн юм. Би энэ төсөвт өртгийг нь л өөрчилж байгаа. Энэ жилийн санхүүжих дүн дээр өөрчлөлт орохгүй юм. Би гишүүдийг дэмжиж өгөөч гэж байгаа юм.

**Д.Батцогт:** -Дэмжье гэдгээр санал хураалт явуулъя. 12 гишүүн санал хураалтад оролцож 11 гишүүн дэмжлээ. 91.7 хувиар дэмжигдлээ.

Дараагийн санал хураалт. Бельгийн вант улсын хөнгөлөлттэй зээлийн хөрөнгөөр санхүүжүүлж байгаа баруун бүсийн эмчилгээ оношилгооны төвийг сайжруулах төсөл Ховд, Жаргалант сум 2016 онд санхүүжих дүн 1 тэрбум гэснийг 1.5 тэрбум болгон нэмэгдүүлэх. Асуулттай гишүүд байна уу. Дэмжье гэдгээр санал хураалт явуулъя. Энэ гурван жил хэрэгжихийг нь 2 жилийн дотор хэрэгжүүлж дуусгая Монголын талаас санхүүжих эх үүсвэрийг нь нэмэгдүүлье гэдэг юм явж байгаа юм. 12 гишүүн санал хураалтад оролцож 11 гишүүн дэмжлээ.

Эрдэнэчимэг гишүүний гаргаж байгаа санал байна. Эрүүл мэндийн салбарт 2016 онд хэрэгжүүлэх эх засварын төсөл арга хэмжээнд 12 төсөл нийт дүн нь 5 тэрбум 995 сая төгрөг. Улсын хэмжээний. Тийм байдлаар болж байна уу. Эндээсээ бас зохицуулалт хийгээд зарим юмнуудыг гүйлгээд янзлах. Тэгвэл дэмжье гэдгээр санал хураалт явуулъя. 5 тэрбум бас бага л байна л даа. Эмнэлгүүдийн засвар гэж хэрэгтэй байна. Сангийн сайд ороод ирсэн юм чинь дэмжих байлгүй дээ. 12 гишүүн санал хураалтад оролцож 11 гишүүн дэмжлээ, 91.7 хувиар дэмжигдлээ.

Арвин гишүүний гаргаж байгаа санал байна. Боловсрол, соёл, шинжлэх ухааны сайдын багцад концессын гэрээгээр хэрэгжиж буй төсөл арга хэмжээний зардлыг 2016 онд эргэн төлөгдөх дүн 18 тэрбум төгрөгийг 2016 оны төсөвт нэмж тусгах. Арвин гишүүн тайлбар хэлье.

**Д.Арвин:**-Сангийн сайд энд байна. Түрүүн Гантөмөр сайд хэлсэн байгаа. Энийг бол зүгээр Нийгмийн бодлогын байнгын хороо дэмжээд явуулчих хэрэгтэй. Яагаад гэвэл Төсвийн байнгын хороон дээр Боловсрол, соёл, шинжлэх ухааны яам, Төсвийн байнгын хороо, Сангийн яам тохироод энэ асуудлыг концессын гэрээгээр барьж байгаа сургуулиудын мөнгийг суулгахгүй бол одоо жишээлбэл 15 оны 9 сарын 28-нд Засгийн газрын тогтоол гараад Баянгол дүүргийн 38 дугаар сургууль, нийслэлийн Баянгол дүүргийн 73 дугаар сургууль, Хан-Уулын 32 дугаар сургууль, Баянзүрхийн 14 дүгээр сургууль, цэцэрлэг гээд энэ 6 объектыг концессын гэрээнд оруулаад 16, 17 онд мөнгийг нь өгнө гээд гэрээ хийгдчихсэн байгаа. Гэрээ хийсэн учраас энэ 16 оных нь төсөвт суулгаж өгөх ёстой байдаг. Ийм учраас энийг Төсвийн байнгын хороон дээр яриад тохирсон юм билээ, оруулах юм билээ. Гэхдээ манай үндсэн байнгын хороо энийг дэмжээд явуулчих хэрэгтэй. Тэгэхгүй бол Үндсэн байнгын хороо дэмжээгүй гэдэг тийм юм орчихно. Энэ бол явагдаж байгаа, хийгдэж байгаа ажил.

**Д.Батцогт:** -Ойлголоо дэмжье гэдгээр санал хураая. Санал хураалтад 12 гишүүн оролцож, 10 гишүүн дэмжлээ, 83.3 хувиар дэмжигдлээ. Би дарсан шүү дээ. Ямар сонин юм бэ. Тоног төхөөрөмжид асуудал байна шүү. 2016 оны эмийн төсөв бол асуудалгүй юу. Шийлэгдамба сайдаа. Та энэ дээр нэг хариулт өгөөч. Та бэлдэж бай би нэг санал хураалт явуулъя. Бэлдэж байгаад хариул.

Арвин гишүүний гаргаж байгаа санал байна. Хөдөлмөрийн сайдын багцад мэргэжлийн сургалт үйлдвэрлэлийн төвийн хичээлийн байрны шугам сүлжээний ажил Дорнод, Хэрлэн суманд 953.4 сая төгрөг гэж нэмэх. Дэмжье гэдгээр санал хураая МСҮТ юм байна. Санал хураалтад 12 гишүүн оролцож 11 гишүүн дэмжиж 91.7 хувиар дэмжигдлээ.

Арвин гишүүн гаргаж байгаа юм байна. 2016 оны хөрөнгө оруулалтын төсөл арга хэмжээ барилга байгууламжийн жагсаалтын Хөдөлмөрийн сайдын багцын 13.1.1.4 хөдөө аж ахуйн мэргэжлийн сургалт үйлдвэрлэлийн төвийн хичээлийн байр Орхон Баян -Өндөр сум. Арга хэмжээний 2016 оны санхүүжих дүнг 50 сая төгрөг болгож бууруулж, Хөдөлмөрийн сайдын багцад салбарын их засвар арга хэмжээнд 1 тэрбум 150 сая төгрөг нэмэх. Тайлбарлах юм уу. Энийгээ. Баярсайхан сайд.

**Г.Баярсайхан:** -Эрхэм гишүүд ээ, ийм учиртай юм аа. Энэ Баян-Өндөр суманд манай МСҮТ-ийн барилгын ажил 2009 оноос эхэлсэн байдаг. Тодорхой шалтгааны улмаас түрүүн манай гишүүд бүгдээрээ мэдэж байгаа царцаагдах. Мөн одоо тухайн жилд нь төсөвт нь суулгахгүй явсаар байгаад нэлээд сунжирсан барилга байгаа. Тэгээд 16 онд ашиглалтад орох энэ боломжгүй байгаа. Тэгэхээр энэ төсөвт 1 тэрбум 200 сая төгрөг суулгасан байдаг юм. Тэгэхээр манай салбар сүүлийн 3 жилд их засварт мөнгө төсөвлөсөн зүйл байдаггүй юм. Тэгээд 52 МСҮТ-үүдийн нийт барилга, дотуур байр гээд нэлээд хүнд байдалд байгаа. Тэгэхээр их засварт энэ мөнгөө шилжүүлж байгаа юм. Шинээр суулгаж байгаа асуудал биш шүү. Үүнийг дэмжиж өгөөч ээ гишүүд ээ.

**Д.Батцогт:** -Дэмжье гэдгээр санал хураая. Санал хураалтад 12 гишүүн оролцож 11 гишүүн дэмжлээ. Дэмжигдлээ.

Арвин гишүүний гаргаж байгаа санал байна. Хөдөлмөрийн сайдын багцын 13.1.1.3-т тусгагдсан мэргэжлийн сургалт үйлдвэрлэлийн төвийн дотуур байр /Орхон Баян-Өндөр сум арга хэмжээний төсөвт өртгийг гурван тэр бум 474 сая болгож өөрчлөх. Сая яачихлаа бууруулсан эргээд өсгөж байгаа юм уу. Дэмжье гэдгээр санал хураалт явуулъя. Санал хураалтад 12 гишүүн оролцож 11 гишүүн дэмжлээ. 91.7 хувиар.

Дараагийн санал хураалт. Одонтуяа, Арвин нарын гишүүдийн гаргаж байгаа санал байна. Улаанбаатар хот Чингэлтэй дүүрэг 8 дугаар хороо 2016 онд баригдаж дуусах хүүхдийн цэцэрлэг. 350 сая төгрөг нэмж тусгах. Дэмжье гэдгээр санал хураалт явуулъя. Санал хураалтад 12 гишүүн санал хураалтад оролцож 10 гишүүн дэмжлээ. 83.3 хувиар дэмжигдлээ.

Сүүлийн таван санал байна. Эрдэнэ гишүүн Одонтуяа нарын гишүүдийн гаргаж байгаа санал байна. 14.1.1.7 БНХАУ-ын буцалтгүй тусламжийн хөрөнгөөр баригдах хөгжлийн бэрхшээлтэй хүүхдийн хөгжлийн төвийн барилгын Монголын талын хариуцах гадна шугам сүлжээний зардал зураг төсөл Улаанбаатар Баянгол дүүрэг гэсэн төсөл арга хэмжээний төсөвт өртөг 2 тэрбум гэснийг 3 тэрбум 250 гэж өөрчлөх. Тайлбар хэлье. Эрдэнэ гишүүн.

**С.Эрдэнэ:** -Энэ хөгжлийн бэрхшээлтэй иргэдийн хөгжлийн үндэсний төвийг барихаар БНХАУ-ын буцалтгүй тусламжаар нийтдээ 30 сая доллар буюу 60 тэрбум төгрөгийн өртөгтэй ийм үндэсний хөгжлийн төв барихаар барилгын ажлууд эхлэх гэж байгаа. Үүний Монголын талаас гадна дэд бүтцийн асуудлыг нь хариуцаад хоёр тэрбум төгрөг суучихсан юм. Тэгээд нөгөө Экспертиз зураг төсөл нь гарч ирээд нэмэгдээд 3.2 тэрбум болчхоод байгаа юм. Тэрийг л нэмж суулгачих. Уг барилгын өртөг бол 60 тэрбум, тэр 60 тэрбум төгрөгийн төсөв өртөг бол Хятадын Засгийн газрын буцалтгүй тусламжаар баригдах. Ер нь үндэсний хөгжлийн төв бол анх удаа баригдаж байгаа. Нийт улсын хэмжээнд 13 мянган хүүхэд байдаг. Ийм томоохон объект байгаа юм.

Дэмжье гэдгээр санал хураая. Санал хураалтад 11 гишүүн санал хураалтад оролцож 10 гишүүн дэмжиж 90.9 хувиар дэмжигдлээ.

Дараагийн санал хураалт. Эрдэнэ, Одонтуяа нарын гаргаж байгаа санал байна. Энэ хэд юм бэ. 15.1.1.6 хараагүй иргэдийн гэрийн айлын орон сууцны барилга / Улаанбаатар/ гэсэн төсөл арга хэмжээний барилга дуусах хугацаа 2016 оны гэснийг 2017 төсөвт өртөг 4 тэрбум гэснийг 4 тэрбум 850 сая гэж тус тус өөрчлөх. Дэмжье гэдгээр санал хураалт явуулъя. Санал хураалтад 11 гишүүн оролцож 7 гишүүн дэмжиж 63.6 хувиар дэмжигдлээ.

Эрдэнэ, Одонтуяа нарын гишүүдийн гаргаж байгаа санал байна. 14.1.1.8 цахим мэдээллийн төв тоног төхөөрөмжийн хамт /Нийгмийн даатгалын эх үүсвэрээр баригдах цахим архивтай хамтатган цогцоор шийдвэрлэх гэснийг 3 тэрбум 499.9 сая, 2016 онд санхүүжигдэх 1 тэрбум 650 сая гэснийг 365 сая гэж өөрчлөх. Бууруулж байгаа юм байна тэ. Эрдэнэ гишүүн тайлбар хэлье.

**С.Эрдэнэ:** -Энэ барилга нь ашиглалтад орсон юм. Сая улсын комисс хүлээж аваад тэгээд тоног төхөөрөмжийн нэмэгдэл 200 сая төгрөг энд орхигдсон байсныг нэмж тусгаж байгаа юм. 165 сая гэснийг 365 сая гэж өөрчилж байгаа юм. Дэмжье гэдгээр санал хураалт явуулъя. Санал хураалтад 12 гишүүн оролцож 100 хувиар дэмжигдлээ.

Эрдэнэ, Одонтуяа нарын гаргаж байгаа санал байна. Ахмадын асрамж, хөгжлийн үндэсний төвийн ашиглалтад орох нөхөн сэргээх сувилал болон өргөтгөлийн тоног төхөөрөмж 289 гэсэн төсөл арга хэмжээг шинээр эхлэх. Эрдэнэ гишүүн тайлбарлая.

**С.Эрдэнэ:** -Энэ Улсын ахмадын асрамжийн газар гэж байсан хуучин Батсүмбэрийн одоо Ахмадын асрамж, хөгжлийн үндэсний төв болсон. Шинэ нэр томьёогоор. Энэ байгууллагын өргөтгөлийн зардал арга хэмжээн дээр нэмэлтээр тусаж байгаа ийм хөрөнгө. Энэ барилга нь бол бас баригдаад дуусаж байгаа ийм барилга байгаа. Шинэ объект бол биш.

**Д.Батцогт:** -Дэмжье гэдгээр санал хураалт явуулъя. Санал хураалтад 12 гишүүн санал хураалтад оролцож 6 гишүүн дэмжиж 50 хувийн саналаар дэмжлэг авсангүй.

Одонтуяа Арвин гишүүдийн гаргаж байгаа санал байна. 17.1.13 Улаанбаатар хотын гэр хорооллын өсөн нэмэгдэж байгаа хэрэглээг хангах хэрэглэгчдийн цахилгаан хангамжийг сайжруулах /Улаанбаатар/ гэсэн төсөл арга хэмжээний 2016 оны санхүүжих 240.... сая гишүүд анзаарсангүй юу. Эрдэнэ гишүүн.

**С.Эрдэнэ:** -Гишүүд бас энэ дээр анхааралтай хандаач ээ гэж хүсмээр байна. Яагаад вэ гэвэл энэ ахмадын газар хуучин одоо Батсүмбэрийн ахмадын асрамжийн газар байгаа. Улсын хэмжээнд цорын ганц байдаг. Тэгээд энэ асрамжийн газрын маань хүрэлцээ байхгүй. Ахмадууд нь одоо гадуур орох оронгүй амьдрах арга нь барагдсан ахмадууд бол олноороо байгаа. Тэгээд хүчин чадал нь ерөөсөө хүрдэггүй 120 хон ортой. Дахиад 120 ортой өргөтгөл бариад сая дуусаж байгаа юм. Одоо зөвхөн зөөлөн эдлэл тавилга, тоног төхөөрөмжийг нь шийдээд өгчих юм бол оноос өмнө ашиглалтад оруулъя л гэж байгаа юм. Тэгээд энийг дэмжиж өгөө ч гэсэн ийм саналаар дахин санал хурахаа горимын санал гаргаж байна тэгээд Байнгын хороон даргыг дахин санал хураалгаж өгөхийг хүсэж байна.

**Д.Батцогт:** - Саяын саналыг хүчингүйд тооцъё гэдгээр санал хураалт явуулъя. Санал хураалтад 12 гишүүн оролцож 9 гишүүн дэмжиж 75 хувиар дэмжигдлээ.

Санал дэмжигдсэн учраас түрүүчийн зарчмын зөрүүтэй саналын томьёоллоор дахин санал хураалт явуулъя. Санал хураалтад 12 гишүүн оролцож 9 гишүүн дэмжиж 75 хувиар дэмжигдлээ. Сүүлийн санал хураалт.

Одонтуяа Арвин гишүүдийн гаргаж байгаа санал юм байна. 17.1.13 Улаанбаатар хотын гэр хорооллын өсөн нэмэгдэж байгаа хэрэглээг хангах хэрэглэгчдийн цахилгаан хангамжийг сайжруулах /Улаанбаатар/ гэсэн төсөл арга хэмжээний 2016 онд санхүүжих 247.9 сая гэсэн дүн дээр 90 сая төгрөгийг нэмж 337.9 сая болгох. Доор нь тайлбар хийсэн байна. Чингэлтэй дүүрэг 19 дүгээр хороо Майхан толгойд 10/04 квт-ын шугам трансформатор тавих гэсэн ийм санал байна. Дэмжье гэдгээр санал хураая. Уг нь манай Байнгын хорооны асуудал биш л байна шүү дээ. Анзаараагүй байна. Гэр хорооллын гэдгээрээ орж байгаа юм байлгүй. 12 гишүүн санал хураалтад оролцож 7 гишүүн дэмжиж 58.3 хувиар дэмжигдлээ.

Эрдэнэ гишүүн.

**С.Эрдэнэ:** -Сангийн яамнаас оруулж ирж байгаа юм шиг байна. Орж байгааг бол мэдэхгүй байна. Тэр нөгөө Эрүүл мэндийн даатгалын тухай хуулийн 27.1 дэх хэсгийг оруулсан өөрчлөлт байгаа юм. Тэгээд энийг эргэж энэ хуулийг татах асуудлыг Батцогт даргыг оруулж байгаа гэж сонссон. Тэгээд оруулж байгаа бол энэ талаар санал хураалт явах уу, явахгүй юу.

**Д.Батцогт:**-Хоёр дахь асуудал.

**С.Эрдэнэ:** -Одоо ярих юм уу.

**Д.Батцогт:** -Эхний асуудал дууслаа. Гишүүдэд баярлалаа.

***Хоёрдугаар асуудал. Дээд боловсролын санхүүжилт, суралцагчдын нийгмийн баталгааны тухай хуулийн зарим хэсгийг хүчингүй болсонд тооцох тухай, Хөдөлмөр эрхлэлтийг дэмжих тухай хуульд нэмэлт, оруулах тухай, Эрүүл мэндийн даатгалын тухай хуульд өөрчлөлт оруулах тухай, Эрүүл мэндийн даатгалын тухай хуулийг дагаж мөрдөх журмын тухай хуульд өөрчлөлт оруулах тухай хуулийн төсөл анхны хэлэлцүүлэг явуулъя.***

Хуулийн төсөл санаачлагчаас асуулт асуух гишүүд байна уу. Санал дүгнэлтээ бид нар Төсвийн байнгын хороонд хүргүүлнэ. Эхний нөгөө санал, дүгнэлтийг Төсвийн байнгын хороонд манайхаас хэн байгаа билээ. Эрдэнэчимэг гишүүнийг томилъё.

Асуулттай гишүүд байхгүй байна. Эрдэнэ гишүүн.

**С.Эрдэнэ:** -Түрүүний асуултыг л ярих гээд байна л даа. Үгүй ээ, засаг дээр ярих нь яах вэ. Энэ байна шүү дээ Сангийн яам оруулж ирэхдээ Хуягаа Бантан болгож оруулж ирээд байх юм. Тэгээд энэ нь ингээд орж ирэхээрээ энд ойлгомжгүй байдлууд үүсгээд байх юм. Тэрийг л тодруулах гээд байна л даа. Гантөмөр сайд аа. Тэр Оюутнуудын асуудал чинь угаасаа төсөвт суугаагүй орж ирж байгаа асуудал нэгдүгээрт.

Хоёрдугаарт гэвэл энэ нөгөө Эрүүл мэндийн цахим картын санхүүжилтийн асуудал төсөвт суугаагүй юмыг заавал хугацааг нь хойшлуулж яах гээд байгаа юм бэ. Төсөвт байхгүй асуудал хэрэгжихгүй шүү дээ угаасаа. Ингээд явах юмнууд байж байна. Тэгээд энэ хуулийнхаа төслийг зүгээр татчихвал яасан юм бэ. Энэ чинь 16 оны төсөвт нөлөөлөх нөлөөлөл байхгүй шүү дээ. Тэгэхээр би энэ 27.1 дэх хэсгийн энэ оруулж ирж байгаа өөрчлөлтийнхөө саналыг татаач гэж хэлэх гээд байна л даа.

**Д.Батцогт:** -Хуягцогт тайлбар хэлэх үү. 4 номер микрофон.

**О.Хуягцогт:** -Зарлагын хэлтсийн дарга О.Хуягцогт асуултад хариулъя. Энэ дээр Эрүүл мэндийн даатгалыг дагаж мөрдөх журмын хуулинд бол гол нь зохицуулалт нь бол нөгөө Эрүүл мэндийн даатгалын газар гэж 16 оны нэг сарын 1-ээс ажиллах ёстой байсан юм. Үүнийг хэрэгжилтийг нь нэг жилээр хойшлуулъя гэсэн нэг ийм зүйл.

Хоёрдугаарт нь бол тэр цахим карт олгоно гэсэн заалтыг бол бас хэрэгжилтийг нь эхлээд бэлтгэл хангагдсаны дараа ингээд 17 оны 1 сарын 1-ээс ингээд бүрэн хэрэгжээд явахаар бэлтгэлийг нь хангая гэдэг ийм хоёр үндэслэлээр уг нь өөрчлөлт хийсэн. Энэ дээр бас техникийн алдаа гаргаад бас жаахан хэрэгжилтийг нь бол бусад заалтууд нь хойшлохоор ийм болсон байгаа. Зарчмын зөрүүтэй саналын томьёолол гаргаад засаад явчих боломжтой юм байна гэж үзсэн. Татаж авах асуудал бол Засгийн газрын хуралдаанаар эцэслэн шийдэгдэх байх.

**Д.Батцогт:** -Эрдэнэ сайд.

**С.Эрдэнэ:** -Тэр эрүүл мэндийн даатгалын агентлаг байгуулах асуудлыг л оруулаад бусдыг нь зүгээр ингээд больчихвол яасан юм бэ. Засаг дээр ярья л даа. Тэгээд энийг нь өөрчлөөд. Наадах чинь одоо ороод оюутнуудын хувьд бол тэртээ тэргүй наад асуудал чинь шийдээд явчих боломж байж байгаа. Тэгээд тэр цахим карт чинь бол угаасаа төсөв дээр мөнгө суугаагүй ээ. Тэгээд тэрийг заавал хугацааг нь наана цаана гэж байхаар туршилтаар цөөн тооны хэдэн карт гаргах шаардлага байгаа юм. Хуягцогт дарга аа. Бүрэн олгохгүй. Наадах чинь цөөхөн туршилтын картууд гаргана. Тэгэхээр хугацаа хойшлуулаад хаагаад хаячихаар төсөл суулгасан хэдэн цаасаараа юм хийх гэхээр юм хийж болохгүй болчхоод байгаа байхгүй юу. Эрүүл мэндийн агентлагаа харин 17 оны 1 сарын 1 болгоод хойшлуулах гэдгээ тодорхой заагаад тэгээд журмын хуулиндаа оруулаад ингээд өөрчлөөд журмын хуулиар нь зохицуулаад яасан юм бэ гэсэн ийм саналтай байна. Болно гэвэл энэ саналын дагуу засаг дээр асуудлаа оруулаад хэдүүлээ татаад явчихвал яасан юм бэ л гэсэн.

**Д.Батцогт:** -Гантөмөр гишүүн.

**Л.Гантөмөр:** -Эрдэнэ сайд өнөөдөр Байнгын хороо цуглачихсан учраас анхны хэлэлцүүлгээ хийсэн нь зөв байх. Тэгээд татна гэх юм бол үгүй ээ үгүй анхны хэлэлцүүлэг нь чуулганаар орохоос өмнө татах асуудлаа. Одоо бол асуулт асуух хүн гараагүй шүү дээ. Санал байхгүй бол ингээд л болоо. Алх цохиод л болоо. Тэгээд татна гэх юм бол Засаг дээр өнөө орой яриад л маргааш юм уу нөгөөдөр татна гээд ороод ирэхээр аяндаа төсвийн хэлэлцүүлэг чинь нөгөө хугацаандаа багтахгүй болоод байгаа учраас тэр татах бол аль ч шатан дээрээ болно шүү дээ. Тийм учраас өнөөдрийн анхны хэлэлцүүлэг дээр бол зарчмын зөрүүтэй саналтай хүн алга. Тийм учраас зүгээр Их Хурлын анхны хэлэлцүүлэг Их Хурал уруу шилжүүллээ гэж санал хураагаад боллоо шүү дээ. Тэгэхгүй бол Засаг татахгүй гэчих юм бол дахиад Байнгын хороо хуралдах хэрэг гарна. Байнгын хороо энийгээ яриа гэдгээр төсөв хойшлогдох тийм юм гарчих байх.

**Д.Батцогт:** -За баярлалаа. Одонтуяа гишүүн горимын санал.

**С.Одонтуяа:** -Тэгэхээр энэ дагаж мөрдөх журмын тухай хуулийг бол гишүүд дэмжиж байгаа учраас энийг нь 17 оны 1 сарын 1-ээс гэдгээр нь дэмжээд угаасаа санал хураахгүй гэсэн үг шүү дээ. Ороод ирсэн байгаа. Энэ Эрүүл мэндийн даатгалын тухай хуульд оруулсан нэмэлт өөрчлөлтийг гишүүд санал хураагаад хасах нь зүйтэй гээд оруулъя. Тэгэхгүй бол засаг бас татахгүй асуудал гарч магадгүй. Тэгэхээр бид нар хасах нь зүйтэй гээд оруулахад дэмжигдээд л явчихна шүү дээ. Холбоотой заалтыг нь гишүүд бүрэн эрхийнхээ хүрээнд...

**Д.Батцогт:** -Юун дээр нь билээ алдаа гарчихлаа гээд Хуягцогт чинь нэг юм тайлбарлаад яваад байсан шүү дээ.

**С.Одонтуяа:** -Тийм л дээ. Тэр хэсгийг нь бүтнээр нь бид нар энийг хасах гээд л оруулчхаад болчих байхгүй юу.

**Д.Батцогт:** -Тэгэхээр тэр нь залрагдаад явах юм уу. Болж байгаа юм уу. Хуягцогт оо. Саяын тэр Одонтуяа гишүүний хэлж байгаа дээр.

**С.Одонтуяа:** -Хоёр хуулийнхаа нэгийг нь Журмын тухай хуулийн Засгийн газрын орж ирснээр бид нар авъя. Нөгөөхийг нь бид нар авахгүй гээд л хасахад бүх асуудал шийдэгдэх гээд байгаа байхгүй юу.

**Д.Бацогт:** -4 номер.

**О.Хуягцогт:** -Дагаж мөрдөх журмын тухай хууль дээр бол агентлагийг 17 оны 1 сарын 1-нээс гэдэг зохицуулалт байгаа. Тэрийг дэмжээд явахад бол тэр бүр одоогийн бүтцээрээ ирэх онд ажиллах бололцоотой. Энэ заалт дээр байгаа нь бол нөгөө цахим карт тэгээд эрүүл мэндийн 9.1.9 буюу хүрэх сум тосгоны эрүүл мэндийн төвөөс үзүүлэх зарим сэргээн засах үйлчилгээг гэрээр үзүүлэх тусламж үйлчилгээг бол бас хойшлуулъя гэсэн ийм хоёр заалт л байгаа юм.

**Д.Батцогт:** -Одоо хоёр зарчмын зөрүүтэй саналын томьёолол байгаа. Нэг нь Одонтуяа гишүүний гаргаж байгаа Эрүүл мэндийн даатгалын тухай хуульд өөрчлөлт оруулах тухай хуулийн төслийг хууль санаачлагчид нь буцаах гэдгээр хураана шүү дээ. Дэмжье. Санал хураалтад 11 гишүүн оролцож 8 гишүүн дэмжиж 72.7 хувиар дэмжигдлээ.

Дараагийн санал хураалт. Эрүүл мэндийн даатгалын тухай хуульд өөрчлөлт оруулах тухай хуулийн төслийг хууль санаачлагчид нь буцааж байгаатай холбогдуулан Дээд боловсролын санхүүжилт суралцагчдын нийгмийн баталгааны тухай хуулийн 10 дугаар зүйлийн 10.3 дахь хэсгийг хүчингүй болсонд тооцох. Санал гаргасан Одонтуяа гишүүн тайлбар хэлье.

**С.Одонтуяа:** -Тэгэхээр Эрүүл мэндийн даатгалын хууль батлагдахад оюутнуудын эрүүл мэндийн даатгалын шимтгэлийг шимтгэл төлөх хувь хэмжээг нь нэг хувь болгосон байгаа. Жилдээ 19200 ингээд Оюутнуудын шимтгэлийг хуучин төр хариуцдаг байсныг шинэ даатгалын хуулиар хүчингүй болгосон байгаа. Тэгээд сургууль нь өөрсдөө хариуцаж сургалтын төлбөрөө төлөх ийм зүйл заалт байгаа. Тийм учраас үүнтэй уялдуулж энэ хуулийг дагалдах хууль гэсэн утгаар.

**Д.Батцогт:** -Мөнхзул хариулъя. Нэгдүгээр микрофон.

**Л.Мөнхзул:** Дээд боловсролын нийгмийн баталгааны тухай хуулийн 13 дахь заалт нь болохоор эрүүл мэндийн даатгалын шимтгэлийг төрөөс хариуцна гэсэн заалт байгаа. Тэгэхээр хүний хөгжил сангийн төсөвт энэ хариуцлагатай холбогдолтой зардал нэгдүгээрт тусаагүй. Хоёрдугаарт Улсын төсөвт тусаагүй. Гуравдугаарт Эрүүл мэндийн даатгалын тухай хуулийн шинэчилсэн найруулга батлагдсантай холбогдуулаад эрүүл мэндийн даатгалын оюутнуудын шимтгэлийг өөрсдөө хариуцахаар хуульчилсан. Хуулинд 8.4 болохоор Сангийн яамнаас орж ирсэн өөр заалт байгаа. Тэгэхээр зөрчилтэй хууль үүсэх гээд байгаа юм.

**Д.Батцогт:** -Тэгэхээр хоёр хууль чинь зөрчилдөөд явчих юм биш үү. Яах юм бэ Хуягцогт нэмж тайлбар хэлэх юм уу. Байхгүй юм байна. Саналаа хураах уу.

Саяын Одонтуяа гишүүний гаргаж байгаа саналаар Эрүүл мэндийн даатгалын тухай хуульд өөрчлөлт оруулах тухай хуулийн төслийг хууль санаачлагчид нь буцааж байгаатай холбогдуулан Дээд боловсролын санхүүжилт, суралцагчдын нийгмийн баталгааны тухай хуулийн 10 дугаар зүйлийн 10.3 дахь хэсгийг хүчингүй болсонд тооцох дэмжье гэдгээр санал хураалт явуулъя. Санал хураалтад 11 гишүүн оролцож, 6 гишүүн дэмжиж 54.5 хувиар дэмжигдлээ.

**Д.Батцогт:** -Дараагийн асуудал. Хөдөлмөр эрхлэлтийг дэмжих тухай хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй саналын томьёолол.

Төслийн 2 дугаар зүйлийн 29.1.13 дахь заалт гэснийг хасах. Хуулинд байхгүй хүчингүй болсон заалтыг оруулсан юм байна. Тэгээд хасахаар оруулж ирж байгаа юм байна. Санал гаргасан Улсын Их Хурлын гишүүн Батцогт.

Дэмжье гэдгээр санал хураалт явуулъя. Санал хураалтад 11 гишүүн оролцож 8 гишүүн дэмжиж 72.7 хувиар дэмжигдлээ.

Дараагийн санал хураалт. Төслийн 25 дугаар зүйлийн 25.1.1 дэх заалтын аймаг нийслэлийн хөдөлмөр гэсний дараа эрхлэлтийн гэж нэмэх. Хуульд нийцүүлж үг нэмж байгаа юм байна. Улсын Их Хурлын гишүүн Батцогт санал гаргасан байна. Дэмжье гэдгээр санал хураалт явуулъя. Би чиний бүх юмыг л дэмждэг шүү дээ. 11 гишүүн санал хураалтад оролцож 8 гишүүн дэмжиж 72.7 хувиар дэмжигдлээ. Төсвийн байнгын хороонд хүргүүлнэ. Илтгэгчээр нь Эрдэнэчимэг гишүүнийг томилъё.

Ажлын хэсэг байгуулъя. Эрүүл ахуйн тухай хууль хэлэлцэх эсэхээ шийдсэнтэй холбогдуулаад ажлын хэсэг байгуулах саналтай байна. Энэ ажлын хэсгийг ахалмаар байна. Эрдэнэчимэг гишүүн. Одонтуяа гишүүн ахлах юм уу. Бакей гишүүнийг томилъё. Бакей гишүүнийг ажлын хэсгийн ахлагчаар томилох санал хураалт явуулъя. Тэгээд ажлын хэсгийн гишүүдийнхээ саналыг оруулж ирээд. Дэмжигдлээ. 11 гишүүн санал хураалтад оролцож 6 гишүүн дэмжиж 54.5 хувиар дэмжигдлээ. Яагаад энэ хуулиас зугтаад байна. Байнгын хорооны хэлэлцэх асуудал дууслаа гишүүдэд баярлалаа.

**Соронзон хальснаас буулгасан:**

ПРОТОКОЛЫН АЛБАНЫ

ШИНЖЭЭЧ П.МЯДАГМАА